
Roja înê, 30.03.2007'an, di yek ji binkeyên Deftera Siyasî ya PDK îranê de rê û resmek berfireh 
bi boneya Roja Şehîdên Kurdistanê... Dom: R. 5 


Malikî Biryarên Komîsyona 
140’ê Qebûl Kirin 

Civata wezîran 
ya Iraqê di civîna 
xwe ya roja 
Pêncşemî de 
biryarên 

Komisyona Bilind 
a Madeya 140-ê 
gotûbêj kir û her 

4 biryarên lijneya madeya 140 hatin qebûl kirin. 
Navaroka wan 4 biryaran weha ne: 

1- Şandina erebên hinartî bo cihên xwe yên 
kevin 

2- Vegerandina kesên ku di dema Rejîma Beesê 
de ji Kerkûkê hatibûn derxistin. 

3- Kesên ku tên şandin û tên vegerandin, dê 
werin qerebû kirin û karmendên berê jî ku ji aliyên 
rejima Beesê ve hatibûn derxistin, ji nûve dest bi 
karê xwe bikin. 

4- Girêbestên kişt û kal ku dema rejîma Beesê 
vê hatibûn kirin, bên hilweşandin. 

Di civîna civata wezîran de li ser van biryaran 
tenê ew tişt hate zêde kirin ku şandina wan 
malbatên erebên hinartî li ser daxwaz û 
rizamendiya wan be. 

Çawkanî: "netkurd" 


Daxwaza Navneteweyî Ji îranê Bona 
Serbestberdana Deryavanên 
Birîtaniyayî 

Roja înê, 

30.03.2007'an, Yekîtiya 
Ewropayê daxwz ji îranê 
kir ku li zûtirîn dem de 
deryavanên Berîtanyayî 
ku midehekê^ berî niha ji 
aliyê rejîma îranê ve 

hatine girtin, azad bike. Ger rejîma îranê vê yekê bicî 
nehîne dê tevî kiryarên hewce berbirû be. 

Wezîrên kar û barên Derve ên Yekîtiya Ewropayê 
di civîna xwe de li bajarê Birmen a li Almaniyayê de, li 
daxuyaniyekê de daxwaz ji îranê kirin hindî zû dewleta 
Berîtaniyayê ji rewşa melevanên wî welatî agehdar 
bike. 

Di vê daxuyaniyê de hatiye ku gişt belge û senedên 
berdest eyankerê vê çendê ne ku hêzên deryaryî yên 
Berîtyaniyayê li dema binçavkirinê de, li halê hat û çûn 
di nava ava îraqê de û li gor daxuyaniya 1727'ê a 
Civata Ewlekarî a Rêxistina Navneteweyî bûne ... û li 
gor vê çendê ev binçav kirine dijî yasayên Navneteweyî 
ye. 

Her wiha Konseya Ewlekariyê li daxuyaniyekê de jî 
daxwaza ji îranê kir ku dawî bi binçavkirina deryavanên 
Berîtaniyayî bîne û wan azad bike. 




Hevpeyvînek Bi Birêz Mecîd Heqî Pispor Di Warê 
Ragihandinê “taybet bi Agirî” R. 10,11 

“Li Serdema înternet Û Gilobalîzasyonê 
(Cîhanîbûnê) Çanda Çend Medyayî Û 
Weşana Elektronîk Hêdî Hêdî Cihê 
Weşana Çap Digire Û Medyaya Dîcîtal 
Dibe Weşana Herî Bingehîn Ya Kurdî” 

SIYASÎ 


Mistefa Hicrî: 


Newroz Ji Her Du Aliyên Xweza Û Dîrokê Ve, 
Hilgirê Maneya Guhertin Û Nûbûnê Ye 



X elkê mafxwaz yên Kurdistanê! 

Newroza 1386'an, ji we keç û 
xortên neteweya Kurd pîroz be, li her 
cihekê ku hûn lê dijîn, bi taybet gelê Kurd li 
Kurdistana bin desthilata Komara Îslamî ya 
îranê de. Her wiha pîroz be ji malbatên 
Şehîdên rêya rizgariyê û girtiyên siyasî ên 
ku van rojane di girtîxaneyên rejîma 
Komara Îslamî de diborînin. 

Gelî birêzan! 

Newroz di xwezayê de tê wateya 
serkevtina roj, ronahî û germahiyê bi ser 
tarîtî, cemidîn û sir û seqemê de. Destpêka 
serhildan, bişkivîna gul û giyan û bi giştî 
nûbûnê ye. Newroz di dîrokê de serkevtina 
serhildana Kaweyê xizan û lawkuştî, êxsîrê 
destê zordariyê, bi ser Zehak, Paşayê 
dîktator, dilreq û bêrehm e. Bi vî awayî em 
mêze dikin ku Newroz ji her du aliyên 
xweza û dîrokê ve, hilgirê maneya guhertin 
û nûbûnê ye. Guhertin û nûbûn jî, hêvênê 
hemû wan pêşketinan e ku dinyaya îro di 
warên rakirina eqliyetên rizî û hişk û req ên 
wekî Komara Îslamî ya îranê ye ku hêşta 
germahiya serdem negihiştiye mêjiyê 
cemidî ê Sedsala Navîn yê wan. 

Bê heger nine xelkê têhniyê azadî û 
nûbûnê li seranserê îranê û yek ji wan gelê 
Kurd, herdem ew cejna neteweyî pîroz 
kirine û bi vê hincetê kêf û şahî lidar 
xistine. Komara Îslamîjî her ji destpêka 
hatin bo ser kursiya desthilatê ve di sala 
1979'an, Newroza bixwîn ji bo neteweya 
Kurd li bajarên Sine, Nexede û gelek 
gundan pêk anî. Dijberiya eşkere ya xwe 
tevî cejna Newrozê da xuyakirinê û heta 
niha jî li ser rêya rêvebirina rê û resma 
Newrozê de kosp û astengan çê dike. 

Hevwelatiyên hêja! 

Eva ku cihê kul û keserê ye, eva ye di 
vê rojê de ku roja şabûn û dilxweşiyê ye, 
neteweyên bindest ên îranê di demekê de 
vê Newrozê jî cejn digirin û pîroz dikin ku 
siya rejîma Komara Îslamî hêj li ser mil û 
baskên wan giranî û qursatiyê dike. Bi 
hezaran kes ji keç û xortên xebatkar ên 
wekî Kawe li cihê wê çendê ku di vê rojê de 
li hembêza germ ya malbatên xwe de 
beşdarî cejn û şahiyan bibin, di 
girtîxaneyên Zehakê zeman de niştecih in. 
Sedan hezar kes ji mezinên malan di xem û 
nerihetî û eleman de ne, ji ber ku nikarin 
hewcehiyên herî kêm yên malbatên xwe ji 
bo vê cejnê bidest bixin. 

Me di rewşekê de sala 1385'an derbas 
kir û gav avête nava sala 1386'an ku em 
şahîdê xurtbûna zêdetir ya xisar û 


pirsgirêkên civakî bûn! 

Qasê betalî û bêkariya jinan aliyê kêm 
%20.18 yanî du car zêdetir ji qasê bêkariya 
mêran e. 2 ji sedê ya nifûsa îranê di rojê 
de bi kêmtirî Dolarekê dijî. Hêşta beşeke 
xuya ji nifûsa îranê şiyan û karîna 
bidestxistina hewdariyên herî kêm yên 
sereke ên jiyanê tune ye. Nirxandina herî 
cihê dilxweşiyê, wê şêniyê bi 10 heta 15 
milyon kesî dihesibînin ku di bin hêla 
xizaniyê de dijîn. Radeya kesên ku 
madeyên bêhişker bikar tînin, 3 milyon û 
700 hezar kes e. 6 milyon bêkar di welat de 
heye û salê 150 heya 180 hezaj kes ji 
nifûsa xwendewar û pispor ya îranê welat 
bi cî dihêlin. 

Ewên ku me qala wan kir tenê hinek ji 
arîşe û pirsgirêkên civaka îranê ne û ji 
serhejmariyên fermî yên hikûmetê hatine 
wergirtinê, di halekê de ku asta rastîn û 
dirust ya wan pirsgirêkan gelek ji vê çendê 
zêdetir e. 

Serbarê wan hemû derdane û dehan 
derdên din ên bê çareserî, tundî û dijwarî û 
serkutkirin, nemaze di nava neteweyên 
mafxwaz û yek ji wan neteweya Kurd de yê 
gihîştiye radeya xwe ya herî zaf û bilind. 
Kuştin û qirkirina xelkê di meş û 
xwenîşandanan de, zîndanî û îşkencekirina 
wan di sala 1385'an de, ji berê tund û tûjtir 
birêve çû. Lê ewa ku di vê derheqê de cihê 
hêvî û dilxweşiyê ye, berxwedana 
bêrawestiyan ya xelkê li hember hêzên 
serkutker ên rejîmê bo beravanî û parastina 
maf û azadiyên wan e. Di vê derbarê de 
xebat û tekoşîna neteweyî ya neteweyên 
îranê di sala borî de cihê rêzgirtin û 
pêzanînê ye. 

Xwenîşandan, girevgirtin û awayên din 
ên xuyakirina nerazîbûna xelkê Kurd ji 
rejîmê, li seranserê salê û li hemû bajar û 
bajarokên Kurdistanê dom kiriye. Di 
pêvajoya wan bûyerane de bi sedan kes ji 
xebatkartên Kurd, rojnamevan, xwendekar, 
kedkar, jin, çîn û taxên din ên civaka 
Kurdewarî hatine cezakirinê, lê demekê 
xebat û berxwedan ne sekiniye. 

Ji bilî vê çendê fedakarî û cangorîtiya 
tex û qatên cur bi cur ên civakê û 
kesayetiyên olî heta Şîî jî di sala 1385'an 
de, gelek ji salên borî berçavtir bû. Di nava 
wan çînane de pêwîst dike, em qala rola 
girîng û bibandor ya jin û mamostayan 
bikin ku serbarê girtin û zîndanîkirina wan, 
xwenîşandan û xuyakirina nerazîbûna xwe 
derheq binpêkirina mafên xwe domandin, 
bi awayekê ku nerazîbûna wan di hemû 
cîhanê de deng veda. 

PDK îranê piştgiriya xwe ji mafê berheq 


yê tev civatên neteweyên Iranê îlan dike û 
bi çavê rêz û hurmetê mêzeyî 
berxwedaniya wan li hemer hêzên 
serkutker ên Komara Îslamî dike. 

Xûşk û birayên delal! 

Tevî berfirehtirbûna nerazîbûna xelkê ji 
rejîmê di sala 1385'an de, pêvajoya bêzarî 
û nerazîbûnê ji wê rejîmê di asta 
navneteweyî de jî xurt bû. Em di sala 
derbasbûyî de şahîdê dubare mehkûmkirina 
Komara Îslamî ya îranê derheq binpêkirina 
mafê mirovan ji aliyê kom û komeleyên 
mafên mirovan ên cîhanê bûn. 

Maytêkirina wê rejîmê di kar û barên 
hundirîn ên welatên cîran gelek eşkeretir ji 
berê ji bo gişt dinyayê derket. Alîkariyên 
rejîmê biJHizbulaha Lubnanê re di şerê 
navbera Îsraîl û Hizbulahê de bi armanca 
guhertina hikûmeta hilbijartî ya xelkê û 
damezrandina hikûmeteke bi dilxwaza 
Komara Îslamî ya îranê li Lubnanê, 
xurtirkirina hêzên li dijî aştiyê, li Filistînê û 
nemaze hevkarîkirina hemû cure bi 
girûpên terorîstî ên li dijî demokrasiyê di 
îraqê de û dirûşm û bernameyên rejîmê bo 
ji holêrakirina Îsraîlê li ser topa erdê, ji 
maytêkirinên herî girîng ên rejîmê di sala 
1385'an de bûn. 

Yek ji armancên siyaseta^ terorîzma 
dewletî ya Komara Îslamî a îranê, 
tawanbarkirina çend kes ji berpirsiyarên 
payebilind ên rejîma Komara Îslamî - ku 
Haşimî Refsencanî, Elî Felahiyan û Elî 
Ekber Welayetî di nava wan de ne - bû, 
bi sûça beşdarîkirina wan di teqandina 
Navenda Çandî ya Cihûyan li "Buenos 
Aires" a Paytexta Arjantînê di sala 1994'an 
de ku bû sedema kuştina 85 kesan. 

Dadgerê Dadgehê di roja 18'ê Çiriya Paşîn 
ya îsal de hukm û biryara navneteweyî ya 
girtinê ji bo wan da û niha "INTERPOL" 
(Polîsê Navneteweyî) mijûlê vekolînê li ser 
çawaniya girtina wan kesa ye. 

Rejîmek bi bîr û ramanên wiha, dema 
ku proje û xebata Etomî ya xwe bi armanca 
çêkirina bombeya Etomî berfirehtir dike, pir 
xwezayî ye ku dê cîhan li hember de 
rabiweste. Biryara 1737'an ya Konseya 
Ewlekariyê ya Neteweyên Yekbûyî bi 
merema cezakirina rejîmê bi sedema 
zorîkirin û guhnedan bi şîretên Konseya 
Ewlekariyê û Ajansa Vejena Etomê ya 
Navneteweyî di derbarê destberdan ji 
projeya navikî, bêzarî û nefreta herî zaf ya 
welatên cîhanê derheq Komara Îsamî a 
îranê di sala 1385'an de, bû. 

Bi vî awayî em dibînin, çi di warê 
navneteweyî û çi di warê hundirîn de, rejîm 

di rewşa herî nebaş ji destpêka 
bidestvegirtina desthilatê heta niha de ye. 

Hêvî bi reform û guhertinan di radeyeke 
pir jar û lawaz de ye û niha ji piraniya zaf 
ya xelkê îranê û derve re jî ron û eşkere 
bûye ku ev rejîme nikare reform û 
guhertinan pêk bîne û tenê çareserî 
hiloşandina wê rejîmê û avakirina rejîmeke 
demokratîk ya federal e. 

Lê tevî hemû delîve û rewşên jêhatî ji 
bo hiloşandina rejîmê, pirsgirêkeke sereke 
û mezin ku ji despêkê ve hebûye û niha jî 
di cihê xwe de ye, nebûna saziyên 
demokratîk weke sendîka û rêxistinên ne 
dewletî ne ku bikarin xelkê nerazî organîze 
bikin û rêk bixin. Sedema bingehîn ya vê 
pirsê jî dîsan vedigere ser stûyê rejîmê, ji 
ber ku rêyê nade ku tu rêxistineke siyasî û 
senfî dûr ji kontrol û zêrevaniya hikûmetê 
pêk bihê. 

Demekê jî ku hevgirtin di nava xelkê de 
tune be, serkut û qirkirin hêsantir e. Her 
wekî me di sala borî de dît, çaxê ku 
nerazîbûna kedkaran tepeser dike, tu yek ji 
senfên din bi kiryar piştevaniyê jê nakin, 
her bi vî awayî dema ku meşa nerazîbûnê 
ya jinan û mamostayan tê serkutkirinê. Em 
bi wê hêviyê pêyê xwe davêjine sala 
1386'an ku di wê salê de ji bo vê arîşê û 
pirsgirêka girîng ya tevgera 
demokrasîxwazane ya xelkê her ji hêla wan 
bi xwe çareseriyek jê re bihê peydakirinê. 

Derheq hevgirtina opozîsyonê li derveyî 
welat jî, mixabin ew kêmasî tê dîtinê û 
heya niha hevgirtin tenê pêkhatina 
Kongireya Neteweyên îrana Federal e ku di 
destpêkê de ji 7 rêxistin û civatan pêk dihat 
û di civîna dawî de ku nêzîk mehekê berî 
niha li Londonê hate lidarxistin, hejmara 
endamên wê gihîşte 13 rêxistinan. Ew 
rêxistin komek sazî ne ku nûneriya parek ji 
neteweyên Kurd, Azerî, Belûç û 
Turkemenan dikin. 

Armanca wan pêkanîna îraneke 
demokratîk û federal li ser bingeha coxrafî 
û neteweyî ye. Ez hêvî dikim ku kongre 
bikare di sala nû de xebata xwe zêdetir 


xurt bike û rêxistinên siyasî yên pitir li dora 
xwe kom bike. 

Serbarê lawaziyên tevgerê, hêvî bi 
serkevtinê ji hemû demê bihêztir û xurtir e. 
Zext û givaşa hundirîn û navneteweyî rejîm 
rastî gelek pirsgirêkan kiriye û roj bi roj 
qursî û giraniya wan zextan bêtir û zêdetir 
dibe. Ev rewşa xirab û nebaş ku ji bo 
rejîmê pêk hatiye, hinde din xelk hêvîdar 
kiriye û wan ji bo xebat û berxwedanê hay 
dide. Aqibeta rejîmeke wilo ji bilî nemanê 
tu tişteke din nine. Lê erk û wezîfeya gişt 
xelkê îranê û rêxistinên siyasî di vê rêyê de 
girantir tê berçav. Em hêvîdar in tev aliyek 
bi seh bi berpirsiyariya zêdetir mêzeyî sala 
nû û wezîfeyên ser milê wan di vê pêxemê 
de bikin^ 

PDK îranê di vê derheqê de li sala 
1386'an hewlê dide: 

- Di asta seranserî diyalog û 
danûstandina zêdetir tevî wan hêzên 
demokrat ku bawerî bi mafê neteweyî 
hene û hikûmeta pêşeroja îranê di şeklê 
federalî ya li ser bingeha coxrafî û 
neteweyî de dibînin, pêk bîne û hindî pê 
çêbe, wan hêzane ji bo pêkanîna curek 
alîkarî û hevpêwendiya jêhatî di çarçoveya 
hevbeş de ji hev nêzîk bike. 

- Ji bo nasandina zêdetir ya gelê Kurd li 
Kurdistana îranê bi kom û komeleyên 
navneteweyî re û çawaniya binpêkirina 
mafên wan ên demokratî ji aliyê Komara 
Îslamî ya îranê di meydaneke berfirehtir a 
dîplomasî li Rojava û herêmê de bixebite. 

Di vê derbarê de ji terîbûna "UNPO"ê ku di 
sala 1385'an de, Partiya Demokrat bû 
endamê wê rêxistina navneteweyî û ji 
endambûna xwe ya berê di Enternasyonala 
Sosyalîst de bi başî mifahê jê distîne. 

- Di asta hundirîn de her çend ku heta 
niha Partiya Demokrat bi dûr ji çêkirina tem 
û mija piropagendeyî, bi kiryar ji bo 
pêkanîna enî, yan yekîtiyeke bi kiryar di 
navbera wan rêxistinên serbixwe û naskirî 
ên refên opozîsyonê ku meydana tekoşîna 
wan Kurdistana îranê ye, gelek hewil daye, 
mixabin di vê derbarê de destkevtek ku em 


li benda wê bûn, bidest nehat, lê di vî warî 
de jî em bêhêvî ninin û bi hewce dizanin ku 
di pêxema hevgirtina hêzên Kurdî de cehd 
û hewla bêtir bidin. Em hêvîdar in ku ew 
hesta bi berpirsiyariyê di navbera hêzên din 
jî, alîkar be ji bo gihîştin bi wê armancê di 
sala nû de. 

- PDK îranê tevî rêxistinên siyasî ên 
demokrat û pêşketinxwaz yên hemû 
parçeyên Kurdistanê têkiliyeke nêzîk û 
dostane heye û qahîm û bihêztirkirina wan 
pêwendiyane di sala 1386'an de, yek ji 
erkên din ên partiyê dibe. 

Hemû ew piroje û bernameyên ku qala 
wan hate kirinê û Partiya Demokrat ji bo 
pêkanîna wan di asta şiyan û îmkana xwe 
de xwe bi berpirsiyar dizane, di pêxema 
xelkê Kurd di Kurdistana îranê de ye û ji bo 
rizgarkirina vê parçeyê Kurdistanê di bin 
stem, zordarî û teçeserkariya rejîma 
Komara Îslamî ya îranê de ye. Lewra 
xwezayî ye ku PDK îranê ji bo 
organîzekirina zêdetir a gelê Kurd li 
Kurdistana îranê di vê salê de bernameya 
nû hebe. Di sala derbasbûyî de alîkarî û 
piştgiriya gelê Kurd li Kurdistana îranê û 
Kurdên vê parçeyê Kurdistanê li xerîbî û 
derveyî welat pitir berçav bû, girîngiya wê 
piştevaniyê bersivdan bi daxwaza PDK 
îranê ji bo ne beşdarîkirin û baykotkirina 
hilbijartinên Şêwrên Îslamî ên Gund û 
Bajaran û her wiha xuyakirina nerazîbûnê û 
bêzariyê di 22'ê Pûşperê, salvegera 
terorkirina rêberê mezin û navdar yê gelê 
Kurd, Dr. Qasimlo bû. 

Em çavnihêrê vê çendê ne ku di sala 
1386'an de, ciwan, jin û tex û qatên din ên 
civakê bêtir ji berê jî li dora partiya xwe, 
Partiya Demokrat ya Kurdistana Iranê kom 
bibin heya bi piştgiriya me tev aliyekê, sala 
1386'an bikin bi saleke tejî destkevt ji bo 
tevgera gelê me di wê beşa Kurdistanê de. 

Bi hêviya saleke tejî ji destkevt ji bo 
tevgera gelê Kurd û gelên din yên Iranê û 
saxî û silametî ji bo yek yekê we ezîz û 
xweşteviyan. 

Hemû rojên we cejn û cejna we jî pîroz 


Daxwaza Amerîka ji sûriyê bona rêzgirtin 
ji mafê mirov û azadkirina girtiyan 


Car din Hikûmeta Amerîka daxwaz 
ji Hikûmeta Sûriyayê kir ku rêz ji 
azadiya siyasî û mafê mirov li welatê 
xwe de bigre. Herweha wan girtiyan 
serbest berde ku li ser derbirîna raya 
xwe hatine hepsî kirin. 

Şan mek Kormek, berdevkê 
Wezareta Derve ya Amerîkayê carek 
din nîgeraniya xwe li ser kiryarên 
Hikûmeta Sûriyê bi nîsbet girtina û 
hêştina kesatiyên siyasî yên Sûriyayê 
li girtîxaneyên wê de bi egera 
derbirîna bîr û rayên xwe da eyanê û 
daxwaz jê kir ku wan bi zûyî serbest 
berde. 

Herweha ragihand ku helwesta 
Sûriyê li ser girtina cudabîran cihê 
dax û keserê ye û ev liv û riftarên 



Hikûmeta Sûriyê jî bi ne yasayî û 
dûr ji hemû pîvanên navneteweyî 
yên taybet bi mafên mirovan 
hesiband. 


Li Ser Daxwaza Welatên Azerbaycan, 
Zîmbawe Û Bengiladîşê Zêrevaniya Berdewam 
Û Bi Rêk Û Pêk Ya Civata Mafê Mirovan Li 
îranê Bi Dawî Hat! 

Civata Mafê Mirovan a ser bi Rêxistina Neteweyên 
Yekbûyî roja duşemî li derheq bi dawîanîna bi zêrevaniya 
berdewam û berfireh li ser kiryarên welatên îran û 
Ozbekistanê li warê Mafê Mirovan dengê erênî da. Civata 
Mafê Mirovan ku ji 47 welatan pêk hatiye, li ser pîşniyara 
girûpeka karî, pêkhatîji welatên Zîmbawe, Azerbaycan û 
Bengiladiş, Arjantîn û Feransayê bo derxistina navê van du 
welatan ji lîsteya welatên ku ji nêzîk ve ketine ber 
zêrevaniyê, dengê erênî da. Ev biryara tevî lome û gazindên 
zaf welat û û rêxistinan. Welatê Amerîka ku vê rêxistinê bi 
fermî nade nasandin, çimku Amerîka li ser vê baweriyê ye 
ku dibe welatek bibe endamê vê saziyê ku rêz û hurmetê ji 
mafê mirovan bigre û bi tundî rexne li vê biryarê girt. 
Herwiha çalakên mafê mirovan nerazîbûna xwe tevî vê 
biryarê eşkere^kirin û daxwaz kirin ku pêragihîştin bi dozên 
wan li derheq îran û Ozbekistanê were kirinê. 

Peyama Birêz Mistefa Hicrî, Sekreterê Giştî 1 

Şehîdên Kurdistanê De 


H evwelatiyên birêz! 

Beşdarên rê û resma 
bîranîna 60'emîn salvegera 
şehîd bûna Pêşewayê Kurd, 

Qazî Mihemed! 

Li 10'ê Xakelêweya îsa de, 60 sal bi ser 
şehîd kirina Pêşewa Qazî Mihemed û 
hevalên wî re derbas dibe. Pêşewa Qazî 
Mihemed bi avakirina PDK îranê û bi 
sedema vê partiyê jî, avakirina yekemîn 
Komara Demokrat a Kurdistanê, şanaziyekî 
mezin li dîroka xebata rizgarîxwaziya gelê 
Kurd de bo xwe û Partiya xwe tomar kir. 

Wî li midehê yazdeh mehên avabûna 
Komara Kurdistanê de nîşan da ku rêberekî 
demokrat û bê mînak yê serdemê xwe ye. 
Wekî Dr. Qasimloyê nemir li pirtûka "Çil Sal 
Xebat li pêxema azadiyê de" nivîsandiye ku 
Pêşewa gulek bû ku lî nava deşt û 
çolekê de şîn bibû. 

Berpirsiyarên rejîma Paşatiyê û 
dujminên maf û azadiya gelên îranê piştî 
hiloşîna Komara Kurdistanê li roja 30'ê 
Sermaweza sala 1325'ê Rojî de, heya roja 
lidarvekirina wî li 10'ê Xakelêweya 1326'ê 
Rojî de (30.03.1947), bi dana gelek qewl û 
sozan cehd kirin heta ku Qazî Mihemed razî 
bikin daku bibêje ji kiryarên xwe peşîman 
e. Lê Pêşewayê nemir tevî wê ku dizanî 
bersiva red û nerênî bi rejîma Paşatî, bi 


nirxa canê wî xilas dibe, lê dîsan jî bersiva 
red da û li hemberî xwestekên wan de stû 
xwar nebû. 

Pêşewa li midehê dadgehîkirina di 
bêdadgeha leşkerî de zor biwêr û netirsane 
li hemberî bêdadgeha rejîma Paşatiyê de 
rawestiya û berevanî ji armancên gelê Kurd 
kir. Li rastî de Pêşewa bû ku bêdadgeha 
leşkerî a Paşatiyê kire hola dadgehî kirina 
rejîma dijî gelî û serberedayî a Paşatiyê. Li 
pêvajoya dadgehê de, li hemberî bêhurmetî 
û sivikatiyên dadverên dadgeha leşkerî bi 
gelê Kurd re, Pêşewa çend caran êrîş kire 
ser wan û dadgeha wan bi dadgeheke 


fermayişî hesiband. Berevaniyên Pêşewa 
Qazî Mihemed pêtir li wî warî de cihê 
baldan û heyrîmanê ne ku li vê dadgehî 
kirinê de li cihê berevanî kirin ji xwe, 
berevanî ji xwast û daxwazên gelê Kurd 
dikir û bi heq wî ev erk û rol zor bi başî 
dirêve bir. Li encam de bi van berevaniyên 
netirsane yên xwe ders û şîretek binirx û 
ceribînek baş bo xebatkarên rêya rizgariyê 
piştî xwe bi cih hişt. Wî dersa wefadarî û 
emgedariyê bi armanc û kornoj nebirin bo 
dujmin hînî rêvîngên rêya xwe kir ku bi 
xweşî ve qotabiyên wî baş hîn bûne û li 
jiyana şoreşgeriya xwe de bi başî bikar 
anîne. 

Serencam li roja 10'ê Xakelêweya 
1326'ê Rojî (30.03.1947)'an de, 
Pêşewa Qazî Mihemed, Seyf û Sedr 
Qazî li meydana Çarçiraya Mehabadê 
de hatin darvekirinê. Her li vê 
pêwendiyê de berê jî komek din jiwan wekî 
"Feyzolabegî" hatin îdam kirin. Rast e dilê 
wan li wê rojê de li Kotanê ket, lê heta 
hetaye dê li nava dilê bi kul yê neteweya 
xwe de bimînin û armanca wan, rêbaza bi 
Milyonan Kurd e. 

Piştî şehîdbûna Pêşewa, rêvîngên rêya 
wî û xortên bicerg û netirs yên vî gelî rêya 
wan domandin û xebata bo azadiya gel li 
bin rênimayî û rêveberiya Partiya jêhatî û 
demokrat a Pêşewa de herweha dom kir. 

Ger 

Pêşewa hat 
şehîd kirinê, 
Dr. Qasimlo 
hate 

meyandin û 
tekoşîn û 
xebata 

nepenî a xwe 
li nava dilê 
rejîma bikojê 
Qaziyan de 
domand û 
xew ji çawê 
şewperest û 
dijî geliyan 
herimand. 
Komek ji 

xebatkarên Partiyê tevgera 46 - 47'ê bi 
qasê 18 mehan birê xistin. Tevgera 46 - 
47'ê zengekî bitirs û xeter bo rejîma 
paşatiyê û hişyarkarê xebatkarên rêya 
azadiyê bû. 

Zenga xeterê bo rejîmê, bona wê bû ku 
bi rejîma şa bide selimandinê ku dîktatorî û 
zext û givaş heta heta nabe, dengê 
hişyarkar bo xebatkaran jî bona wê bû ku 
bide selimandinê rejîma paşatiyê ew rejîma 
giran û qahîm nine ku nehê hejandin. Li 
bizava 46 - 47'an de jî herçiqas ku 
hejmarek ji baştirîn xortên gelê Kurd şehîd 
bûn, lê wan bi xwîna sor a xwe dara 



ê PDK îranê Di Roja 



azadiyê têr av kirin, daku rojekê ber û 
berhemê bigire û gel li bin sîbera wê de 
vehesiyên. 

Piştî tepeser kirina tevgera 46 - 47'ê jî 
xebat ji bo gihîştin bi azadî û mafê gel her 
berdewam bû, taku serencam gelên îranê li 
22'ê Rêbendana 1357'ê Rojî de tomar û bar 
û binegên reş û tejî ji cinayetên rejîma 
Paşatiyê ji holê rakirin. 

Piştî hiloşîna rejîma şa, rejîma Komara 
Îslamî cihê wê girt. Rejîmek ku ol û meseb 
xiste xizmeta siyasetên dijî mafên neteweyî 
û demokrasiya rejîma berê û bi wî awayî jî 
rewatî û meşrûiyetekî ayînî bi xwînrêjiyên 
xwe bexşî. Lewere em dibînin ku karwanê 
şehîdên me li vê heyamê de dirêjtir bûye û 
heya niha jî herweha didome. Li pêşiya vê 
Karwanê de jî Dr. Qasimlo û Dr. Seîd û 
gelek rêber û serokên jêhatî yên dinê yên 
qada xebata dijî bê serûberi^û 
serberedayiya li Kurdistana îranê de diyar 
in ku bi fermana desthilatdarên Hikûmeta 
Îslamî xwîna wan hatibû helal kirin. 

Hemû ew şehîdane rêvîngên rêya 
Pêşewa ne, rêya serbilindî û şerefê, 
rêvîngên ku li bin siya fidakariya wan de, 
neteweya me li bi pîlan û givaşên dujminan 
de neheliya û bi şanazî ve bi domandina 
xebata netewayetiya xwe bûye bi çiql û 
qelema çawê dujmin û neyaran. 

Piştî borîna 60 salan bi ser bûyera 
şehîdkirina Pêşewa Qazî Mihemed û piştre jî 
şehîdên tevgera 46 - 47'ê û dehan hezar 
şehîdên qonaxa dawîn ya Şoreşa gelê me 
pêkhatî ji rêber, kadr û pêşmerge û xelkê 
sivîl, pêvajoya xebata gelê Kurd her 
berdewam e û xebata neteweyî ya gelê me 
li pêxema maf û azadiyên wê de roj bi roj 
serkevtinên pêtir tomar dike. Li hemû 
parçên din yên nîştimanê Kurdan 
(Kurdistanê) de xebat roj li pey rojê pêtir 
geş û xurt dibe. Heta ku diçe Kurd baştir li 
bîr û raya giştî ya cîhanî û kom û 
komeleyên navneteweyî de wekî neteweyek 
mafxwaz û demokrat tê nasînê û dost û 
hevalên zêdetir peyda dike. 

Hemû ew fîdakarî û tekoşîna xortên 
welatparêz û biwêr yên Kurd e ku ev gotina 
binirx ya Pêşewa tîne bîra me ku li dema 
dadgehîkirina li bêdadgeha şa de got: Hûn 

bi kuştina min Qazî Mihemedekê dikujin, lê piştî min her 
keç û xortekî vê Kurdistanê Qazî Mihemedek in û dê 
xebatê heya gihîştin bi azadiyê bidomînin". 

Xûşk û birayên birêz! 

Berxwedaniya xortên gel, bûye sedema wê ku ne tenê hêviya 
dîktatoran ku helandina neteweya Kurd li nav neteweyên Fars, 
Turk û Ereb de bû, bi ci nehêt, belkî ji aliyekê ve encama xwîna 
şehîdan, nerawestiyan û bi çoknehatina berxwedaniya gel, ji aliyê 
din ve jî guhertinên li cîhan û deverê de, bûne sedem ku li vî 
serdemî de dîktator ber bi lawazî û nemanê ve biçin û neteweyên 
bindest û zulmlêkirî yên deverê û yek ji wan jî neteweya Kurd ber 
bi geşandin û serkevtinê gavan bavêje. 

Dîktatoriya Bexdayê hiloşiya, Kurdên vê parçeyê bi parek ji 
xwest û daxwazên xwe gihîştin. Li Turkiyê serbarê hemû zulm û 
komployên desthilatdarên Kemalîzmê li dijî gelê Kurd, 
berxwedaniya vê gelî xurttir dibe û dibîte mijarek navneteweyî. 
Hikûmeta Paremayî ya Komara Îslamî a îranê ne tenê her nekarîn 
bi teror kirina bi sedan rêber û xebatkarên Kurd hewara 
mafxwaziya Kurdan li vê beşê de bêdeng û bifetisînin, belkî îro keç 
û xortên vî parçeyîji welat, netirsane û biwêranetir ji caran 
dijatiya kirêgirtiyên rejîmê dikin. 

Rejîma Komara Îslamî pêtir ji salên borî li dest kirîzên hundirîn 
û derveyî yên ku bi xwe afirandine, dinalîne. Biryara sêhemîn a 
cezadana îranê ji aliyê Konseya Ewlekar ya Rêxistina Neteweyên 
Yekbûyî li ser domandina bernameyên navikî ji aliyê rejîma îranê 
ve, û tekez û pêdagiriya rejîmêji ser guhnedana bi xwasta civaka 
navneteweyî, çarenivîsa xelkê îranê bi pêşerojeke tarî û nediyar re 
berbirû kiriye. 

Li Sûriyayê de jî gelê Kurd hin deskevtên siyasî bidest xistine û 
serbarê givaş û zextên Hikûmetê, gelê Kurd li vê parçeyê de jî 
xebatê bi awa û metoda xwe pêşve dibe. 

Girîng eva ye ku li bin giranî û qorsayiya kuştin, helandin û 
şewitandina xak û nîştimanê xwe de serbilind derketiye û dîroka 


sedsala borî ku rojên herî reş, tal û bitirs yên dîroka Kurdan bûn, 
bihorand. Niha xortên Kurd, zîndî û hişyarane dengê mafxwaziya 
xwe digihîjînin guhê dunyayê. 

Diyrarde û berçawiyên vî serdemî wekî bicîhanîbûn û 
pêwendiyên lezgîn, çi din rê nadin ku dîktator li bêdengiyê de 
Kurdan qir bikin û nehêlin ku deng û hewara wan guhê kesê re 
bigihîje. 

Eva jî li bin siya qorbanîdan û fîdakariya bi sedan hezar şehîdan 
de bûye ku li pêxema zindî mana neteweya xwe de, li bextkirina 
canê xwe ku şirîntirîn û pirbehatirîn heyîna wan bû, qisorî nekirin. 

Nexa renge wekî ku hêviya dujminên Kurd bû û jêre pîlan 
dirêtin, Kurd heliyaban û negihîştibane vî serdemî, herwekî wê ku 
bi ser zaf neteweyên din di vê midehê de hatiye. 

Lewra bi cih e ku li vê rojê de tevî kirnoj birin bo canê pak yê 
nemir Qazî Mihemed, serkarwanê şehîdên Kurdistanê, Sedir Qazî, 
Seyf Qazî û şehîdên Feyzola begî ku piştî hiloşîna Komarê hatin 
şehîd kirinê û Dr. Qasimlo, Dr. Şerefkendî û hemû şehîdên rêya 
rizgariya Kurdistanê peymanê nû bikin ku heta gihîştin bi armancên 
bilind yên wan şehîdan ku armanca neteweya Kurd e, rêvîngên 
biwefa û emegdar bi rêya wan bin. Çimkî bi gotina Dr. Qasimlo, 
baştirîn xelat bo şehîdan, dirêjedana rêya wan e. 

Bila em hemû bihevre silavên emegnasî û rêzgirtinê ji 
hemû wan malbatan re bişînin ku xweştiviyên xwe li rêya 
rizgarî û serbilindiya Kurdistanê de ji dest dane û emegdar 
in bi rêbaza xwe. 

Silav ji zîndaniyên siyasî yên Kurdistanê ku li rêya 
armancên Pêşewa û daxwazên rewa û berheq yên wan bo 
azadî û wekheviyê li girtîxaneyên Komara Îslamî û 
dîktatorên deverê de ne. 

Silav li jin û mêrên Kurdistanê ku li hemberî zext û 
givaş û tepeserkirina rejîma serberedayî û dijî mirovî de, 
qehremanane berevaniyê ji man û heyîna xwe dikin û bi 
çok de nahên. 


Di Rê Û Resmek Berfireh De: 

Rêz Ji 10’ê Xakelêwê, Roja Şehîdên Kurdistanê Hat girtinê 


Roja ine, 10.01.1386(30.03.2007)'an, bona 
roja şehîdên Kurdistanê û 60'emîn salvegera 
şehîdkirina Qazî Mihemed û hevalên wî, rê û 
resmek berfireh li binkeya Deftera Siyasî a 
PDK îranê bi pişikdariya Sekreterê Giştî, birêz 
Mistefa Hicrî û endamên rêberiya Partiyê, 
heyetên Partî û rêxistinên Kurdistanî û bi 
sedan kes ji endam, Kadro û Pêşmerge û 
malbatên wan birêve çû. 

Pişka yekem ya rê û resmê seet 9:30'ê 
sibêdê li ser mezarê şehîdan bi danana 
tacegulekê li ser kêla şehîd Selam Ezîzî ji aliyê 
birêz Mistefa Hicrî û herweha xwendina çend 
sirûdan dest pê kir. Paşan beşdarên rê û 
resmê, bihevre ber bi aliyê hola giştî ya rê û 
resmê bi rê ketin. 

Li salona giştî de, rê û resm bi deqîqeyek 
bêdengî ji bo canê paqij yê serkarwanê 
şehîdan Qazî Mihemed û hemû şehîdên 
Kurdistanê dest pê kir. Paşan birêz Luqman 
Mêhfer, endamê Komîteya Navendî û 
berpirsê Komîsyona Civakî a partiyê di çend 
hevokan de bixêrhatina Sekreter, partiyên 
siyasî, mêvanan û bi giştî beşdarên rê û 
resmê kir û daxwaz ji birêz Mistefa Hicrî kir ku 
bi vê boneyê peyama xwe pêşkêş bike. Birêz 
Misetefa Hicrî di peyama xwe de da zanîn ku 
Pêşewa li cihê berevanî kirin ji xwe, berevanî 
ji xwest û daxwazên gelê Kurd kir û bi wê 
berevaniya bicerg û netirsane ya xwe dersek 
binirx û ceribînek baş bo xebatkarên rêya 
rizgariya Kurdistanê bi cih hişt. 

Piştî axaftina kek Mistefa, Peyama 
malbata Pêşewa Qazî Mihemd ji aliyê, Elî 



Qazî ve hat pêşkêş kirinê. Li doma rê û 
resmê de peyama PSK - Bakûr ji aliyê 
Sekreterê vê partiyê birêz Mesûd Tek, 
peyama Partiya Azad ya Kurdistanê ji aliyê 
cihgirê Serokê vê Partiyê, birêz Husên 
Yezdanpena, , peyama PDK li Sûriyê ji 
aliyê Nûrî Birîmo, peyama lêjneya PDK li 
Koyê, peyama YXDK îranê ji aliyê Irfan 
Rehnimûn, peyama Yekîtiya Ciwanên 
Demokarat yên Kurdistana îranê ji aliyê 
Qadir Mêhrfer û peyama YJDK îranê ji 
aliyê Gelawêj Mêhrfer ve hatin pêşkêş kirin. 

Her bi vê boneyê çend peyam ji aliyê 
rêxistinên siyasî yên Kurdistanî gihîştin 
desteya rêveberiya rê û resmê ku ji ber 
kêmbûna demê tenê îşare bi navê wan hat 
kirinê: Parta Parêzgaran (navçeya Koyê) 
Parta Azadiya Kurd li Sûriyê, Parta 
Zehmetkêşên Kurdistanê (Navenda 
Koyê), PYDK Sûriyê û Parta Şiyûî a 
Kurdistanê. 

Hêjayî gotinê ye ku her yek ji helbestvanên 
Kurd, xûşke Nahîd Husênî û Fatime 
Husênpena bi helbestên xwe beşdarî li vê rê 
û resmê de kirin. 

Her bi vê boneya dîrokî, hunermendê 
nîgarkêş Kemal Ethemî, kewalek ji wêneyê 
her sê şehîdên rêber pêşkêşî Mistefa Hicrî 
Sekreterê Giştî yê Partiyê kir, piştre jî çend 
sirûdên şoreşgerî ji aliyê koma hunerî ya 
partiyê ve hatin pêşkêşkirin û bi wî awayî rê û 
resm seet 12:30'ê nîvro bi dawî hat. 

Kîmiyabarana Helebçê, Qonaxek Ji Pirosesa 
Netewesaziyê Di îraqê De 


Cemîl Kulahî 
Wergerandin: Rondik 

D igel pêkhatina dewlet - neteweyên 
Modern de, pisporên zanista siyasî 
zaf hewldan kirin ku bigihîjin 
şiroveyek giştgir û tevalî bo 
"Neteweyê", wan di şiroveyên 
xwe de li ser ew fakter û 
hêvênên ku di pêkhatina 
netewê de rola yekgirtinê 
dilîzin, rawestiyan û alavên herî 
girîng ku li ser de biîsrar bûn, 
pêkhatî bûn ji: ziman, çand, 
dîrok, zehnê civakê û hin caran 
jî regez. Lê rastiya wê eva ye 
ku ev alavane, bi taybetî li 
welatên ku derbasbûyiyek 
împeratorî hebûne, bi kêmî yek 
digirin. 

Bi awayek din pêtir ji vê ku hêvênê 
yekîtiya neteweyê di destpêkek dûr ya 
dîrokî de be, diviya di bin zext û givaşa 
tirombêla dewletî ya modern û li rêya 
piroseya netewesaziyê de pêk bihata. 

Lewra neteweyên modern pêkhatî ji nav 
dilê proseya netewesaziya serdemê modern 
in, nek berçaviyek hertimî ya dîrokî. 

Cehd û xebat bona têkelkirin û 
helandina netewe û qewmam di nava 
qewareyekî siyasî de û yekdengkirina wan 
bi taybetî li warê zimanî ve, bizavek bû ku 
di sedsala 19'an de nasiyonalîzma Ewropî 
dest pê kir. Wê îdeolojiyê bi bizivandina 
hest û seha wan bi nîsbet mijara netewê, di 
rastî de dixebitî ji rêya pêkhateya 
yekgirtiyane ya dewleta neteweyî, dezgeha 
birêveberî, Polîs, Arteş û çêkirina zimanek 
yekgirtî û fermî bo seranserê welat, eva ku 
di dîrokê de lê digere, bi awayek destçêkirî 
çê bike. 

Digel derketina mijara neteweyê bi 
sedema guhartin li jêrxana aborî, civakî û 
siyasî ya welatên Ewropayî, di dawiya 
sedsala 18'an ya Zayînî û bi dirêjiya sedsala 
19'an de, ji wan welatan de kûrexaneya 
helandin a neteweyan hat çêkirinê û 
dixebitî di bin navê yekîtiya netewî de, 
ziman û çandên din ji nav bibin. Ev 
proseya, anku piroseya netewesaziyê, tenê 
di çarçoveya Ewropayê de nemaye, belkî çi 
ji rêya Kloniyalîzma Ewropî û çi jî di warê 
hizr û ramanên modern de bo aliyên din 
yên cîhanê jî teşene kir. Bo mînak li hundir 
û dilê împeratoriyên kevn yên Asyayê wekî 
îran û Osmaniyê, pêkhateyên dewlet - 
Netewe yên modern serî hildan û prosesa 
netewesaziyê dest pê kir. 

Prosesa netewesaziyê û pêkanîna 
Dewlet - Neteweyan piştî şerê yekem û 
duyem yê cîhanî û piştî hiloşîna 
împeratoriya Osmanî di Rojhilata Navîn de 
lezgînî û bezatiyek bêwêne bi xwe ve girt. 
Ev pêvajoye pitir ji hemû tiştekê di bin zext 


û givaşa Rojavayê de bû, ku du meremên 
sereke li pişt bûn: 

1. Rojhilata Navîn di warê aborî û 
çavkaniyên binerd bi taybet niftê de, 
dewrek stratejîk hebû. 


2. Sedema din eva bû ku Rojavayê bona 
pêşgirtin ji xurtbûna komonîzmê, gelek 
Dewlet - Netewe yên bihêz di vê deverê de 
pêk anîn. 

Prosesa netewesaziyê di Rojhilata Navîn 
de bi du awayan dihat cîbicîkirinê: 

1. Jînosayda Sor 

2. Jînosayda Sipî 

Jînosayda Sipî bi vî awayî bû ku di 
welatên wekî îranê de haşa û înkar ji 
hebûna neteweyên din xêncî Farsan dihat 
kirinê û ziman û kultura Fars bi ser hemû 
neteweyan de hate sepandinê û 
bêrawestiyan cehda helandina sîstematîk û 
bi bername ya wan neteweyan li warê 
zimanî û çandî di nav neteweya serdest de 
dihat dayînê û her terze delîve û fersendek 
ji bo geşandina çandî ya neteweyî di wan 
neteweyan dejJihat zevtkirinê. Lê di 
welatek mîna îraqê de xêncî jînosayda Sipî, 
jînosayda Sor jî hatiye cî bi cî kirinê, ku li 
qeware û çarçoveya kîmyabaran, enfal, bê 
ser û şûnkirina bikom ya mirovan û bi 
erebkirina deverên Kurdakincî wekî Kerkûkê 
xuya dike. Lewra em dikarin bibêjin ku 
kîmyabarana Helebçê qonaxek e ji prosesa 
netewesaziyê di îraqê de. Lê serbarê wan 
hemû xebat û tekoşîn, givaş, 
tepeserkirinan, darêtina bernameyên 
proseya netewesaziyê^û Dewlet - Netewe 
di welatên wekî îran, îraq, Turkiye û 
Sûriyeyê de, bi têkçûn û herifînê re berbirû 
bûne, ku ev jî vedigere bo vê rastiyê ku 
avakirina Dewlet - Netewe yan di vê 
deverê de li ser xwast û daxwaz û îradeya 
neteweyî ya neteweyên akincî di vê deverê 
de pêk nehatine, ji ber ku pitir ji her tiştekê 
bi daxwaza hêzên mezin bona gihîştin bi 
berjewendiyên siyasî û aborî pêk hatin, 
lewra tu demekê dewlet - netewe bi 
wateya rastîn ya xwe di wan welatan de 
pêk nehat. Bo selimandina vê rastiyê em 
dikarin îşare bi du nimûne ji nîşaneyên 
dewlet - netewê bikin: 


1. Li pêkhateya dewlet - netewe de, 
Dujmin li derveyî şînorên neteweyî de ye, 
lê di welatên wekî îran, îraq û Turkiyê de li 
hundirê sînor de ye. 

Bi vê wateyê ku neteweyên cihgir di 
nava wan sînoran de wekî Kurd, Ereb, Turk 
û Fars dikarin bibin dujminên hev. 

2. Di wan dewelet - neteweyên devera 
Rojhilata Navîn de tu aliyek qazanc û 
berjewendiyên neteweyî ku yek ji 
ramanên dewlet - neteweyê ye, berçav 
nagire, lewra Kurd û Ereb yan Kurd û Turk 
û ... bi sedema van dijberiyên ku di nava 
wan de hene, bi bêy berçavgirtina 
berjewendiyên wan netewane dikarin bi 
hev re şer bikin. 

Bi li berçavgirtina wan xalane ye ku 
pêkhateyên rûyekî yên dewlet - netewê ku 
ji rêya cîhangiriya Koloniyonalîzma 
Ewropayî yan xurtbûna raman û îdeolojiyên 
modern ku di devera Rojhilata Navîn de 
pêk hatine, bi sedema nebûna jêrxanek 
aborî - siyasî ya hevgirtî bingeheke paydar 
û di encam de nebûna "ruha netewî" bi 
darê zorê ragirtiye, ev yekîtiya rûyekî dê 
bilez ji hev belav bibe. 

Bo mînak, em dikarin îşare bi îraqê 
bikin, ku Seddam Husên piştî van hemû 
kuştin û qirkirinê ku bi merema helandina 
neteweya Kurd encam dan, heya ku 
neteweyek yekgirtî ya Erebî di îraqê de 
pêkbîne. Piştî nemana desthilata wî, kirîza 
neteweyî û mesebî bi awayekê li îraqê de 
kûr bûye ku îraq berbirûyê tirs û xofa ji hev 
hiloşînê kiriye. 

Herçiqas ku rejîma Bees ya îraqê hemû 
yasa, peymanname û pirotokolên 
navneteweyî wekî peymannameya 
navneteweyî ya pêşîgirtin ji bişaftina regezî 
ya bervara 9'ê Çileya Pêşîn ya sala 1948'an 
û pirotekola Jinevê, sala 1925'an ku 



mifahstandin ji gazên fetisîner, bi jehr û 
herwiha çekên biyolojîk qedexe û ne yasayî 
dike, pêpes kir û bona helandin û 
asîmîlekirina neteweya Kurd dest avête her 
terze kiryarek nemirovî, kîmyabarana 
Helebçê ku 5 hezar gorî lê ketin, yek ji wan 
bû. Nekarîn pirosesa netewesaziyê ku pîlan 
û kompiloya wê li ser jinavbirina neteweya 
Kurd hatibû darêtin, bigihîjne encamê û 
xwe û prosesa wî çûne nava kirsdana 
(zibilxane) dîrokê. Lewra welatên derdora 
îraqê ku welatên xwe kirine bi kûrexaneya 
helandina neteweyên bindest yên xwe, 
divêt baş bizanibin ku encamek baştir ji 
rejîma Sedam Husên ku bo serxistina 
prosesa netewesaziyê penaya xwe bo her 
terze cinayetekê bir, nabînin. 

SIYASÎ 


Pesendkirina 
Biryarnameya 
1747’an Li Dijî 
îranê, Derheq 
Doza Etomî 



Konseya Ewlekarî ya 
Rêxistina Neteweyên Yekbûyî, 
piştî niqaşên zaf roja Şemî, 
24.03.2007'an, biryarnameya 
1747'ê a derheq doza Etomî ya 
îranê, bi piraniya dengan 
pejirand û li gor vê 
biryarnameyê çend kes ji 
deshilatdarên rejîmê û 
kompaniyayên îranê jî ketne ber 
dorpêçê. 

Herwiha di vê biryanameyê 
de hatiye ku nabe îran bi tu 
terzekê, dest bi kirîn û firotin 
yan şandina made û çekan bo 
derveyî welat bike. Herwiha 
divêt gişt welatên sozdar bi vê 
biryarnameyê xwe ji şandin û 
wergirtina hemû alavan bo 
îranê ji her rêyekê biparêzin. 

Herwiha nabe tu welatek li 
warê firotina çek û çolên leşkerî 



ve tevî îranê alvêrê bike û ji 
hemû welat û navendên malî ên 
Navneteweyî daxwazê dike ku 
neçne bin tu soz û qewleke malî 
û hevkarîkirina aborî bi Komara 
Îslamî, xêncî armancên 
mirovdostane nebe. 

Harwiha biryarnameya han 
60 rojan derfet dide îranê da ku 
dest ji dewlemend kirina 
Uraniyumê berde û were ser 
mîzê gotûbêjê. Ger îran vê yekê 
cî bi cî neke, wê demê dorpêça 
navneteweyî li warên aborî, 
siyasî û herwiha zanistî li ser 
îranê xurttir dibe. 


Gerek Kurt Di Dîrokê De ... 


Amadekar: Nûredîn Sofîzade 


16.03.1988: Balafirên şerker yên rejîma Bees a îraqê bajarê Helebçe ya Başûrê Kurdistanê 
bombebarana kîmyayî kirin. Di vê kiryara ne mirovane de pitir ji 5000 kes ji xelkê sivîl ên vî bajarî şehîd 
bûn. 

17.03.1947: Piştî têkçûna Komara Kurdistanê, 11 kes ji serokên eşîra Feyzolabegî li Seqizê ji aliyê 
dewleta Şahenşahî ya îranê ve hatne daliqandinê. Kesên îdamkirî di rêveberiya desthilata Komara 
Kurdistanê de çalak bûn. 

18.13.1995: Daxistina Radyo Dengê Kurdistana îranê bi sedema givaşa rejîma Komara Îslamî ya 
îranê. 

19.03.1979: Êrîşa hêzên rejîma Komara Îslamî bo ser xelkê bajarê Sine û şehîdkirina sedan kes ji 
xelkê bê guneh. Newroza wê salê wekî Newroza bixwîn hate binavkirinê. 

19.03.1984: Yek ji Fermanderên PDK îranê bi navê Seyîd Teha Îsmaîlî ji hêza Pêşewa di nava 
bajarê Mehabadê de ji aliyê hêzên rejîmê ve hate şehîdkirinê. 

20.03.1951: Neteweyîkirina seneta Nift (Petrol)a îranê bi rêberiya Serok Wezîrê îranê yê wê demê 
Dr. Mihemed Musediq. 

20.03.1988: Rizgarbûna pitir ji 800 Pêşmerşeyên PDK îranê û malbatên wan di nava bombebarana 
bajarê Helebçê ji aliyekê û êrîşên hêzên rejîma Iranê bo ser Helebçê, Seyid Sadiq û Xormalê ji aliyekî din 
ve. 

20.03.2003: Êrîşa leşkerî ya Amerîka û hêzên hevalbend bo ser îraqê û rejîma 35 salî ya Sedam di vê 
êrîşê de nekarî pitir ji 35 rojan berxwedaniyê bike û sernixûn bû. 

21.03: Pêka dîroka Mad'an, ev roja wek Roja Newrozê, cejna neteweyî ya Kurdan hatiye diyarîkirinê 
û yekem roja destpêka sala Rojî ye. 

21.03.1946: Kovara "Hawarî Nîştiman" li serdemê Komara Kurdistanê de hate çap û belavkirinê. 

21.03.1985: Hêzên Komela Komonîst êrîş kirin ser navenda Ajvan ya PDK îranê ku di vê êrîşê de 
mixabin 11 kes ji Kadro û Pêşmerge bi navên: Sidîq Feroxiyan, Cihgirê Komîteya Navendî ya PDK 
îranê, Ehmed Kerîmiyan, Nasir Ebdî, Ehmed Husênpûr, Rehman Hesenzade, Mihemed Rezayî, 
Bextiyar Nasirî, Ezîz Xanî, Ehmed Emînzade, Seyîd Husên Hamidî, Nasir Emînî şehîd bûn. 

21.03.1988: Taqimek ji Pêşmergeyên PDK îranê piştî kongira 8'ê ji rêbaza rastîn ya partiyê ladan û 
navê xwe danîn "PDK îranê - Rêberiya Şoreşger" ku piştî 8 salan nekarîn xwe xwedî bikin û tevî Mela 
Ebdula Hesenzade têkilî çê kirin û hatne nava refên partiyê. Lê di rastî de qet bi bîr û bawer tevlî partiyê 
nebûn, her ew çend kes anko "Lader" piştî kongireya 8'an, dîsan roja 06.12.2006'an ji partiyê veqetiyan 
û vê carê hev bawerê xwe "Mela Ebdula", kesê ku di kongireya 8'an de bi cî mabû, bi xwe re birin. 

22.03: Roja Cîhanî ya Mifahwergirtin ji Avê, wek çavkaniya jiyanê. 

22.03.1973: Mela Qadir Wêrdî, Endamê Komîteya Navendî ya PDK îranê li bajarê Banê de şehîd 
bû. Ew bo karê rêxistinî li Germiyanê hatibû hundirê welat, hevalekî wî jî bi navê Mihemed Sidîq bi 
birîndarî kete destê hêzên ewlekariya rejîma Şah. 

22.03.1986: Hêzên Komara Îslamî êrîşeke berfireh birine ser gundê "Sarde Kwstan" û şerekî dijwar 
di navbera wan û Pêşmergeyan de pêk hat ku pitir ji 50 kes ji hêzên rejîmê hatne kuştin. Mixabin di vî 
şerî de 4 Pêşmerge bi navên: Bayezîd Neberdî, Nasir Xizrî, Simaîl Ehmedzade, Mihemedemîn 
Mistefapûr şehîd bûn. 

23.03.1983: Komkujiya xelkê gundê Çeqil Mistefa ser bi bajarê Nexedê ji aliyê hêzên rejîma 
Komara Îslamî a îranê ve ku di vê êrîşê de 21 kes ji xelk sivîl şehîd bûn. 

24.03.2007: Civata Ewlekarî ya Rêxistina Neteweyên Hevgirtî di biryara 1747'an de derheq 
bernameya navikî baykotên li ser rejîma Îslamî ya îranê xurttir û zêdetir kir û 60 roj derfet daye ku 
meyandina Uraniyûmê rawestîne. 

25.03.1930: Yekemîn hejmara rojnam Rêya Teze li Erîvanê hate weşandinê. 

25.03.1964: Êrîşa berfireh ya "Savak"ê bo ser endamên PDK îranê ku pitir ji 100 kes hatne girtin û 
dûrxistin. 

26.03.1980: Bi egera êrîşa hêzên cinayetkar yên rejîma Komara Îslamî bo ser gundê Qeletan li 
bajarê Nexedê, nêzîk 50 kes ji xelkê bê berevan yê wî gundî şehîd bûn. 

26.03.1986: Heval Xelîl Mihemedî, Fermande Lik ji Hêza Hevşar tevî 2 Pêşmergeyên din bi navên 
Mihemed Ezîzî û Husên Fidayî li Hesen Avaya devera Hevşar de ji aliyê hêzên rejîmê şahîd bûn. 

27.03: Roja Cîhanî ya Lîstika Şano. 

27.03: Roja Cîhanî ya Pirtûkên Zarokan. 

28.03.1979^ Şandeke fermî ya PDK îranê bi serokatiya Dr. Qasimlo bona gutûbêjê derheq pirsa mafê 
netewa Kurd li îranê çûne cem Xomeynî, lê ew daxwazên ku wê şandê anîne ber bas, bê bersiv man. 

28.03.2003: Piştî eşkerebûna xebata navikî ya rejîma îranê, şandek ji lêgerên Rêxistina Ajansa 
Vejena Etomê ya Navneteweyî seredana hêzgehên Etomî yên rejîmê kirin. 

30.03.1947: Roja sêdaredana Pêşewa Qazî Mihemed û Seyf Qazî û Sedir Qazî li Mehabadê. Ew 
roja wek Roja Şehîdên Kurdistanê hatiye diyarîkirinê. 

30.03.1979: Referandoma sîstema hikûmetê piştî şoreşa gelên îranê ku di vê bi nav refrandomê de 
Komara Îslamî hate sepandin. 

31.03.1943: Çap û belavbûna kovara RONKÎ li bajarê Şamê. 

31.03.1979: Şandeke PDK îranê bi rêberiya Dr. Qasimlo tevî Mehdî Bazergan, Serok Wezîrê îranê 
hevdîtin pêk anî û projeyek li ser daxwazên gelê Kurd pêşkêş kir. 

31.03.1991: Piştî çend rojan serhildan û rizgarkirina bajarên Kurdistana îraqê ji aliyê gelê Kurd, 
rejîma mirovkuj ya Sedam bi terzeke hovane êrîş kire ser Kurdistanê û bi milyonan kes ji xelkê mişextiyê 
tixûbên îran û Turkiyê kir û bi hezaran kesê kal û zarok bûne qurbanî û bi sedema sir û seqemê jiyana 
xwe ii dest dan. 

Mamosta qata herî çalak 
di civakê de ne, lê mixabin 
di îranê de gişt hêz û şiyana 
wan bona bidestveanîna 
bijîva jiyanê tê bi kar anîn. 


Berfîrehbûna Nerazîbûna 
Mamostayan Ji Çi Çavkanî Digire? 


siyasî û civakî li ser rejîmê 
xurt bibin, ku bandora 
rasterast û nerênî li ser 
rewşa jiyana xelkê îranê 
dike. 


Mamostayên îranê ku miaşê wan yê 
mehane nikare bersiva hewcehiyên 
jiyanê bide. Lewra li cihê vê ku demên 
xwe ên bêkariyê, mijûlê jêhelbirina 
astê zanista xwe bikin, neçar in bo 
birêvebirina jiyaneke asayî li kêleka 
karê mamostatiyê de, karên din jî 
wekî zêdekarî yan karê duhem bikin. 

Di rastî de zêdekarî di nava 
mamostayên îranê de bona 
jiyankirineke asayî wekî hewcehiyeke 
haşanekirî zêdeyî jiyana wan bûye, 
berevajî welatên pêşkevtî ku têde 
mamosta kêmtir mijûlê hînkirinê ne, 
da ku demeke zêdetir bona nûkirina 
zanista xwe hebin. Lê mamostayên 
îranê heta li demên bêhnvedanê de jî 
mijûlê karkirinê ne. 

Hebûna pirsgirêkên han bûye 

sebeba wê ku mamostayên îranê dîsan dest bidine eyankirina 
nerazîbûna xwe ji rêyên cur bi cur wekî birêvebirina meşên nerazîbûnê 
û girevan li ber deriyê Wezareta Perwerde yan kombûn li hember bi nav 
Parlemana îranê. Her di vê yek meha borî de li çendîn bajarên îranê de 
wekî Tehran, Merîwan, Zencan, Kirmaşan û çend bajar û bajarokên din 
de mamostayan dest bi girev û nerazîbûnan kirine. 

Diyar e cara yekemîn di vê heyamê de nerazîbûna aram û 
aştîxwazane ji aliyê mamostayên Tehranê ve dest pê kir. Lê rejîma 
îranê li ciyê wê ku cehdê bona çareserkirina pirsa mamostayan bike, 
mixabin bi awayekî hovane û bi hemû hêz û şiyana xwe dest avête 
girtin û binçavkirina mamostayan û ev yeka bû sebebê wê ku mamosta 
yên bajarên din yên îranê weke Merîwan, Zencan, Kirmaşan û ... bo 
piştevanîkirin ji daxwaziyên mamostayên Tehranê û azadkirina wan 
dest bidne girevgirtinê. 

Di vê derheqê de roja Sêşem, (06.03.2007)'an li bajarê Kirmaşanê 
de 35 mamosta di dema girevgirtinê de ji aliyê hêzên tepeserker ên 
rejîma îranê ve hatne girtin. Diyar e li Tehranê de jî hêzên rejîmê bi 
şevê diçne mala kesayetiyên di nav meşê de û dest bi girtin û 
binçavkirina wan dikirin û sibêdeyajoja din serbest berdidan, eva jî tevî 
qanûna bingehîn a rejîma Komara Îslamî a îranê ku têde îzna 
birêvebirina meş û eyankirina neraziyan bi mifah wergirtin ji çek û çolan 
hatiye dan, bi xwe jî dijberî heye. 

Di rastî de girîngtirîn daxwazên senfî ên Mamostayan, pêktên ji: 
pejirandin û birêvebirina bê şert û merc ya nîzama hevaheng a dana 
heqdestê bi karkerên dewletê di destpêka meha Adara sala 1386'an de, 
cî bi cî kirin û birêvebirina wekheviyê di navbera miaşxworên dewletê, 
piştgirîkirin ji saziyên senfî, giringîdan bi mamostayan, rakirina 
dîtingeha xwedî û ne xwedî bûnê li ser mamostayan, damezirandina 
banka Ferhengiyan, giringîdan bi sîstema perwerdehiyê di îranê de, 
dana heqê dengdanê bo saziyên senfî di şêwra bilind a perwerde û 
hînkirinê di îranê de. 

Eyankirina nerazîbûnê ji aliyê mamostayên îranê di demekê de ye ku 
rejîma îranê ne tenê di astê navxweyî de berbirûyê nerazîbûnên 
berfireh ji aliyê gişt xelkê îranê bûye, belkî di asta navneteweyî de jî 
seba cehdkirina bona bidestveanîna çekên navikî, destêwerdan di kar û 
barên welatên hevsînor wekî îraq û Efxanistan û welatên dûrtir wekî 
Lubnan, Felestîn, Erebistana Seûdî û zaf welatên din, binpêkirina mafê 
mirovan di îranê de û di^vê dawiyê de jî girtina 15 kes ji hêzên 
Birîtaniyayî di nava ava îraqê de ketiye bin zext û givaşeke zaf de. Her 
di pêwendî tevî perwendeya dewlemendkirina Uraniyûmê ji aliyê rejîma 
îranê, roja Şemî, 24.03.2007'an Civata Ewlekarî ya Rêxistina 
Neteweyên Yekgirtî biryarnameya 1747, ku ji aliyê desteya 5+1, ku 
pêkhatiye ji welatên Amerîka, Rûsiye, Çîn, Birîtaniya û Firansa tevî 
welatê Almaniyayê hatibû pêşniyarkirin, kete ber dengdanê û bi 15 
dengên erênî bê hebûna dengeke nerênî hate pejirandin. Di vê 
biryarnameyê de 6 roj derfet bi rejîmê hatiye dan ku dest jmeyandina 
Uraniyûmê berde û were ser maseya gutûbêjê. Ger rejîma îranê vê 
daxwaziyê jî red bike, wê demê dê dorpêçên navneteweyî ên aborî, 


Erê gelo bi rastî ger rejîma îranê 
demokratîk û gelî ba û li hember xelkê 
de xwe bi berpirsiyar zanîba^ li ciyê vê 
ku dahata neteweyî a xelkê îranê di 
rêya bidestveanîna çekên etomî, 
destêwerdan di kar û barên welatan 
de, birêvebirina manorên leşkerî ku ji 
bo her yek ji wan bi milyonan dolar tê 
mezaxtin, ev dahata zêdeyî miaşa 
mamosta, karker, nojdar û gişt xelkê 
îranê kiriba, çêtir nebû?!! Da ku ew jî 
bikarin bibne xwediyê jiyanekî xweş û 
rihet. Lê rejîma îranê li mêjdem e ew 
rastiye jêre eyan bûye ku xelk piştevanî 
ji îdeolojiya wê nakin, lewra neçar e bo 
domandina temenê xwe, xwe di warê 
leşkerî de bihêz bike. 

Divêt were gotin ku bersiva rejîmê 
bo daxwazên mamostayan çi erênî û çi 
jî nerênî be, dikare girîng û xwedî 

bandor be, çimku ger bersivajejîmê erênî be, zêdebarê xirabbûnajewşa 
aborî a dewleta hakim bi ser îranê, ew yeka dikare^zêdetir rejîma îranê li 
warê aborî ve bixe bin zext û givaşan de, çimku di îranê de tenê^ 
mamosta ninin ku xwedî miaşek kêm in, belkî piraniya karkerên Îdarî bi 
vî derdî dinalînin û vê demê ew jî dê daxwaza zêdebûna heqdestê xwe 
bikin. Rejîma îranê bi domandina van siyasetên xwe ên têkderane, qet 
nikare daxwazên xelkê bide cî bi cî kirinê. Ger bersiva rejîmê nerênî be, 
vê demê dê pêvajoya nerazîbûna mamostayan xurttir bibe û rejîm jî 
nikare heman liv û riftara ku tevî tex û qatên dinê yên îranê wekî 
karkeran dike, bi nisbet mamostayan jî bimeşîne, çimku ger mamosta di 
îranê de tenê heyameke kurt dest ji karê xwe berdin, vê demê gişt xelkê 
îranê seba girêdayîbûna xwendingehan dê dest bidne eyankirina 
nerazîbûnê. 

Bi kurtî, îro rojê rejîma îranê hem di asta navneteweyî û hem jî di 
asta navxweyî de li bin zext û givaşan di gişt waran de ye û ger mirov 
rastemêzane çav ji wan guhertinên çend salên borî di cîhanê de bike, 
jêre eyan dibe ku rejîma îranê ji çarenivîseke baştir ji rejîma Bees a 
îraqê û rejîma Taliban nabe. 

Sunetkirina Mêran Rêçareyek Beş Ji Bo 
Pêşîgirtin Ji Xurtbûna Nexweşiya îdzê 

Saziya cîhanî a saxlemî û bernameyên xebat li dijî xurtbûna îdzê, ya 
ser bi Rêxistina Neteweyên Yekbûyî dibêje ku sunetkirina mêran bi 
terzeke berçav, wan ji tûşbûn bi nexweşiya îdzê diparêze. 

Ev nûçeya piştî lêkolînekê hate ragihandin ku li vê dawiyê de nîşan da 
ger mêrek were sunetkirin, tirsa tûşbûna vî bi vîrûsa "HIV"ê li dema 
hebûna pêwendiyên sîksî tevî regeza hemberî xwe bi qasê %60 kêm dike. 

Tê texmînkirinê ku sunetkirina mêran di asteke berfireh de dikare canê 
pitir ji 3 milyon kesan di 20 salên pêşîn de ji mirinê rizgar bike. 

Vir şûn de sunetkirina mêran weke beşekî girîng ji kar û xebata saziya 
Neteweyên Yekbûyî bona pêşî girtin ji berfirehbûna îdzê dibe. 

Lewra li çend welatan de ku astê tûşbûn a bi "HIV"ê li serê ye, 
bikarbirina vê rêyê dikare encamên gelek baş hebin. 

Lê pispor û kesayetiyên saxlemiyê dixwazin peyama wan rohn be û 
ragihandine ku sunetkirin tirsa tûşbûn bi îdzê ji nav nabe û dibe mêr ji 
rêyên pêşî girtin ji tûşbûn bi "HIV"ê weke mifah wergirtin ji kandom û 
dûrîgirtin ji kar û riftarên nebaş. 

Daxwaz û pêşniyara pispor û karnasên navneteweyî bi giştî li pêwendî 
tevî wan welatan e ku tûşbûn bi îdzê di nava mêrên ne nêrbaz di wan 
welatan de li astê serê de ye. 

Rêxistina Saxlemiya Cîhanî û Rêxistina Neteweyên Yekbûyî dibêjin di 
van herêman de ku bi giştî astê sunetkirinê kêm e, dibe sunetkirin bi 
awayê herî zû li ser wan were encamdanê. 

Rêxistina Saxlemiya Cîhanî û rêxistina Neteweyên Yekbûyî herwiha 
zêde kirin ku carê tu belge û senedek li ber dest nine ku nîşan bide 
sunetkirina jnêran heya çi astekê dikare pêşî ji tûşbûna mêr û jinan bi 
nexweşiya îdzê bigire. 


Hemîd Muxtarî 

G azinc û gilîdarî her çend ku neyên 
wateya bedbîniyê bi xwe be jî, xwe 
di bin sîwan û hevhîkariya wê de 
didin der. Di bingeha gilî û gazincên 

mirov de, dîsa nerazîbûneke veşartî ya ji 
jiyan, cîhan û mirovahiyê heye. 

Jîxwe kesê/a gazinoyî tu kesî û tu tiştî 
nahebîne û naecibîne. Bi awayekî reşbînî 
nêzîkî her tiştî dibe. Her tiştî û herkesî bi 
pêşdaraziyên vebir û misoger dinirxîne. 
Bûyer, qewam û lêqewmînên civakî û 
xwezayî li gorî hestên xwe şîrove dike. 
Gotina kin gilîdarî nexweşiyeke êşdar û 
bêderman e. Hem xwediyê xwe û hem jî 
dost û yarenên xwediyê xwe dêşîne; wa 
zivêr û bêzar dike. 

Victor Hugo: dibêje : "Li cîhanê tiştê 
herî baş e xweşdîtin e," Bi rastî, xweşdîtin 
û xweşbînî dijminê reşbîniyê ne. Ango 
peyva "xweşbînî" dijwateya peyva 
"reşbînîyê" ye. Reşbînî, hestek wisa neyinî 
ye ku her gav jiyan û cîhana mirovan ji 
asayîbûna xwe reştir û bedtir nîşan dide. 
Xweşbînî jî her gav ne tiştekî rast û erênî 
ye. Dibe ku hestên xweşbîniyê jî gelek 
caran mirov ber bi xapandinê de bidehfîne. 
Lewre ew jî jiyan û cîhanê bi awayekî 
awarte xweş û çak nîşan dide. Çawa ku 
reşbînî ne hesteke erênî be, xweşbînî jî 
ewqasî ne hesteke neyinî ye. Belê ne 
rasteqînî ye jî. Ya rast ew e ku xweşbîniya 
herî neçê dîsa jî ji reşbîniya herî çê, çêtir, 
baştir û erênîtir e. Lewre hizr û hest 
reşbînîn, mirov ber bi dijminatiya jiyanê; 
belê yên xweşbîn, mirov ber bi dostanîû 
hevalbendîtiya jiyanê ve dike. 

Kesên gazinoyî ji ber bedbînî û 
xeydokiya xwe, tu car nikare wekî kesekî/e 
hêvîdar, çêj û tamê ji jiyana asayî wergire 
an kêf û şahiyê bide derûdora xwe. Di 
cîhana xwe ya reş û tarî de xerq dibe. 

Heta dixwaze herkesî bikişîne nava wê 
jiyana xwe ya tar û mar û malikwêran. li 
gorî wî/wê her tişt bêqîmet û beredayî ye. 

Bi rastî dilxweşî û hêvîdariya mirov 
girêdayî ramana mirov e. Jixwe ku hêvî û 
utopyaya (nîgaşa) mirov nemîne, ne tu 
wateya jiyanê dimîne û ne jî tu kêf û 
dilxweşiya dinê. Wekî ku Emîle Zola dibêje : 
"Ger ku hêvî nemîne, zewqa jiyanê jî 
namîne. Mixabin îro ev bedbînî, bêhêvîtî û 
gilîdariyên ku dibin sedema jihevketin û 
rûxandina civakê, her yek jidestçûna nirx 
û hêjahiyên me yên mirovî û neteweyî ye. 
Ev kambaxiya hanê di civakê de bi hemû 


tirsnakî û erjengiya xwe, xwe dibeliqîne. Û 
gel û civakê tengezar dike. Bi vî awayî 
pêwendiya navbera takekes û civakê ya 
rojane jî dikeve tengaviyê. Madem ku 
pirsgirêk ji aliyê mirov de pêk tê, naxwe 
çareserî jî dîsa di destê mirov de ye. Ji bo 
wê divê mirovên ku xwe berpirsiyar 
dihesibînin, rojekê berî rojekê xwe ji van 
nexweşiyên hestko û hêvîkuj reha bikin. 

Tu derî li kîjan sazî, dezgeh, partî û 
rêxistin demokratîk an jî komeleyên şarwer 
(sivîl) vedikî, lome û gazinc jê difûrin. Ew 
saziyên ku ji tune de, li ser xwîn, xwedan û 
keda kesên fedakar û cefakar hatine 
avakirin, hin jê dikin ku wan bi 
kevneşopiyên gilî, gazinc, lome, helwest, 
feraset û nêzîkayîtêdanên kevneperest 
birûxînin û bifeşikînin. Ev ne tiştekî rewa 
ye. Dibe ku mebest û armanc wan ne 
xerab be. Belê xerabiyên ku ji destê mirov 
hasil dibin, hewce nake ku her gav bi 
zaneyî bêne kirin. Gelek tişt ji ber nezanî 
û bêhemdiyên mirov û her wiha ji dest 
bedbînî û nexweşiyên mirov pêk tên. Jixwe 
derdê bêderman jî ev e. 

Çi mirov û çi jî civak dibe; gava ku 
nexweşî tevê derûniya mirov serobin dike, 
mirov nizane ku kî çi an jî çawa dike. Der 
barê vê yekê de metelokek gelêrî ya balkêş 
ku vê yekê baş rave dike heye: "Demekê 
mirovekî bitir gewî û dewlemend hebûye. 
Rojekê tê, hevsera (jina) wî dimire. Hê 
cendekê wê li ser kevirê teneşîrê ye; zilamê 
me radibe diçe hundirê malê dest davêje 
bermaliya (qerwaşeya) xwe ya keç û li 
stûyê wê siwar dibe ku pê bileyîze. Di 
heman katê de qîza wî ya mezin ji nedît ve 
derî vedike û dadide hundirê malê. Belê ku 
çi bibîne...? Ne kin û nedirêj dike. Bi hêrs 
ê gazinc dibêje: "Wîî ez nemînim bavo, 
ma ev çi ye!? Tu çi dikî? Hê cendekê diya 
min di nav destê me de ye, tu li kêfa belek 
digerî.J' Bav, xwe li xeşîmiyeke reben û 
bêrî datîne û bi konetiyekê bersiva keça 
xwe dide û dibêjiyê : Rast e keça min, tu 
mafdar î. Belê ma ji kula diya te re qey 
hiş di serê min de maye ku ez dizanim ez 
çi dikim ?" 

îcar bi rastî mirov gelek caran ji 
kêmasî û nelirêtiyên xwe re li hincet û 
spartekên nederbasbar digere. Û dek û 
dolabên mezin digerîne. 


ÇAND Û HUNER 

Pispor û şareza li warê ragihandinê, birêz Mecîd Heqî: 

Li Civaka îranê Û Nemaze Di Rojhilata Kurdistanê De Ji Ber Nebûna Sîstemek 
Demokratîk Û Yasayek Îroyî Li Gor Mercên Cîhana Global, Toleransa Ji Dayîkbûna 

Weşanên Serbixwe Nehatiye Holê 


X wendekarên hêja yên Agîri, me 
vê carê jî b/ hewce zanî ku 
derheq roîa ragihandinê bi gişti 
û bi taybetî ro/a ragihandina Kurdî h 
bizava neteweyî a Kurd û asteng û 
girêpêçkên hember medyaya Kurdî, 
hevpeyvînekê bi pispor û şarezayê 
warê ragihandinê birêz Mecîd Heqi 
berpirsê ragihandina PDK îranê ii 
derveyî weiat re çê bikin. Kerem bikin 

em û hûn bi hevre vê 
hevpeyvînê bixwînin. 


Hûn bi giştî ragehandinê 
çawan pênase dikin? 

Pênaseya ragehandinê di çend 
mêzegehan de tê pênasekirin: Di 
mêzegeha navbera du (2) mirovan 
de mirov dikare ragehandinê 
diyalog, axaftin û şandin û 
wergirtina peyamê ji mirovekê bo 
mirovek din û beravajî wê jî bibîne. 

Di wê bûyerê de naverokek hatiye 
û çûye ku wateyê dide pêwendiyên 
du aliyan û beşek li hewcehiya 
mirov tê berawirdkirin. Di 
mêzegeha civakî de ragehandin bi 
wateya wan kod, naverok yan peyv, 
wêne, sembol û ... tên ku pêkanîna 
nasnameya havbeş a endamên 
civakê, bihêzkirina wê û pêşvebirina 
wê nasnamê dikaribe bê şirovekirin. 
Derhênan (production), çand, aborî 

û birêveberî hewcehiya bingehîn e ji bo 
civakek tenahî û rihet. Ji bo gehîştin bi wan 
bingehan ragehandin rola xwînê di laşê 
mirov da dilîze ku hewcehiyan û şiyanan bi 
hev girê dide. Ragehandin bi kurtî bingehê 
jiyana civakî û bi hevre bûnê ye. 

Kekê Mecîd, hûn astê pêşveçûna 
medyayên Kurdî çawa dinirxînin? 

Weşana Kurdî di çend salên derbazbûyî 
de pêşveçûnek zaf ji aliyê çandî ve bi xwe 
ve girtiye. Hejmara rojname, kovar, 
weşanên elektronî, malperên înternetî û 
çend medyayan her roj zêde dibe. Lê di 
warê naverok û çewaniyê de hewcehî bi 
karê zêdetir heye. Em dikaribin medyaya 
Kurdî bi 3 beşan parve bikin: 1. Ew 
weşanên ku li Herêma Hikûmeta Kurdistanê 
derdiçin, herçend ew ne li gor standardên 
cîhanî ne, lê digel wê jî gavek mezin di 
pêşveçûna weşana Kurdî de hilgirtine. 
Edebiyat, ziman û çewaniya hizrkirina 
weşanên Başûrê Kurdistanê hêdî hêdî ji 
rewşa opozosyon bûn û binerdîbûnê ber bi 
rojnameyên medenî û pisporane ve diçin. 
Medyayên Kurdî li Başûrê Kurdistanê bi 
awayekî berfireh bi şêweya pirmedyayî 
(cross media) derdiçin, wate hem bi awayê 


çap û him jî bi awayê înternet. Lê stiruktora 
wê medyayê mîna hemû xwestekên 
pirmediyayiyê berçav nagirin ku ew jî di 
pêvajoyek dirêj de ne. 

Li navxweyê Kurdistanê - Rojhilata 
Kurdistanê - medyayên kurdî rola civaka 
medenî partî û saziyên opozîsyonê dilîzin ku 
ne tenê pirsgirêkên civakî, deng û bas, 
nûçe û babetên pêwendîdar bi jiyana mirov 
dixin ser ziman, li hember bûyerên civakî û 


siyasî de helwestê xuya dikin. Li dereveyî 
welat medyayên Kurdî digel zafbûna 
hejmara wan xasmayî ser înternetê bi destê 
bênasnameyî, şirovê û felsefeya hebûnê 
dinalin. 

Bi baweriya we ragihandina Kurdî, 
ragehandineke serbest e yan na? 

Serbestiya ragehandinê pirseke nisbî ye. 
Em eger Başûra Kurdistanê berçav negirin, 
demekê em dikaribin wê yekê berhev bidin 
ku Kurd xasmayî li Rojhilatê Kurdistanê 
xwediyê desthilata xwe be û şansê xwe 
ceribandinê hebe. Ragihandinên niha yê 
pêwendîdar bi Rojhilata Kurdistanê 
serbestiya bi wateya bê alîtî gelek nînin. Ew 
ragehandinên nava welat ji aliyê sazî û 
rêxistinên medenî diweşin, lewma hilgirê bîr 
û hizra wan e û herwisa Komara Îslamî jî rê 
nade bê alî yan serbest bimînin. Li derveyî 
welat ragehandinek wilo nine ku mirov 
bikaribe wek nimûne bas bike û asta 
serbestiya wana binirxînin. Ji ber ku 
piraniya ragehandinên dereveyî welat ku 
weşanên Înternêtî ne, ji aliyê takekesan ve 
der diçin û pîvanên ragehandinê tejî nakin. 
Lê ger em wan ragehandin jî bizanibin, 
bandora hizra siyasî civakî ya xwediyên 


wan di weşandina babetan de xuya ye û 
serbestiya wan dibe jêr pirsyarê. 

Asteng û girêpêçKên hember 
medyayên Kurdî çi ne? 

Ragihandina Kurdî di hember çend 
pirsgirêk û asteng (çalêş)ên giring de rû bi 
rû ye, ku hetanî astek bilind astenga 
medyayên Rojhilata Navîn bi giştî ye. Li 
serdema înternet û gilobalîzasyonê 

(cîhanîbûnê) çanda çend medyayî û 
weşana elektronîk hêdî hêdî cihê 
weşana çap digire û medyaya 
dîcîtal dibe weşana herî bingehîn ya 
Kurdî. Guhartina han digel xwe 
çend guherînan di astê teknîkî, 
civakî û çandî de pêk tîne ku em bi 
kurtî dikaribin wana bi awayê jêrîn 
nîşan bikin: 

1. Jimare bûna ragehandinê: 

Di weşana çapî de ku di rastî de 
şeklek ji çanda civakê jî bi xwe re 
digire, piroseyên çapemeniyê dirêj 
û temenê wan zêde bû, ji bilî wê 
yekê medya bi awayê "zext" (Hard) 
dihat weşandin, wate çap dibû. Di 
serdema weşana dîcîtal de medya 
ku em dikaribin bêjin êlêmentên 
medyayê bi awayê nerxok (soft) û 
kodên kumpiyoterî wate 0 û 1 tên 
weşandin û ewa jî tevî xwe hin 
pirsên taze û dergehên nû divekin. 

2. Modûlarîzasyon: Medyaya 

berê an weşana çapî hevdem tenê dikaribû 
bi yek awayî derbiçe. Piştre dahênana 
naveroka wê mirov nedikarî tu guhartinek 
biçûk yan mezin bêy guherîna hemû 
weşanê pêk bîne. Di weşana dîcîtal de 
heman naverok wêca nivîs be, wêne be yan 
multîmedya dikaribe hevdem bo çendîn 
awayan û li gor cîh û mezinî û biçûkiya 
weşanê der biçe. Ji bilî wê, naveroka 
weşanê bi awayê cur bi cur li nav modûl 
(çarçove)yên cur bi cur parve bike û 
biguherîne û berfireh bike. 

3. Otomatîsiyon: Weşana berê bi giştî 
bi awayê manûal yanî destî dihat 
amadekirinê, lê niha weşan bi awayekê 
hatiye automatîkkirin ku mirov dikaribe di 
demeke nêzîk de heman naverokê bi 
çendîn awayan biweşîne û bo nimûne 
wêne, reng û deq bi awayên automatîk di 
dema weşanê de qalib û çarçoveya xwe ya 
weşanî bi dest tînin. 

4. Hatin guherîn (adjustability): Weşana 
niha ji ber dîcîtalbûna wê dikaribe li gorî 
temenên cur bi cur naverok, şêwaz, grafîk 
û zimanê wê li gor temen, girêdahiya 
civakî, kar birin û cîhê weşanê bihê 
guhartinê. 

5. Kod guherîn (encoding): Li weşana 

niha tenê kodên kampiyoterî nehatine guhartin, belkî bi pêşveçûna 
weşana dîcîtal ziman, çawaniya bikarbirina peyvan û senbolên 
pêwendî (komonîkasyon)a mirov tê guhartin, lewma ev pîvanên 
berê yên weşanê nikaribin bibin pîvan bo weşana nû. Guhartina 
ziman û senbol dibe hegerê guhartina hizr, çand û formûlên kar û 
çalakiyên aborî û siyasî yên civakê. 

Weşana Kurdî ji ber hegerên berê asteng - ne bi awayê nerêtî - 
giringe wek xwe guncandin digel serdema dîcîtal û pir medyayiyê û 
her wisa astenga amadekirina civakê bo bikaranîna medyayê bi 
awayek rast rûbirû ye. Tirsa wê heye ji ber nebûna çanda xwendina 
serdema medyayê gelek sermayeyên civakî, kulturî, aborî û dîrokî 
ên me ji dest herin. Ew mijare mixabin hin kûr e ku di çarçoveya 
wê hevpeyvînê de cîh nake û hewce bi konferans û semînarên 
berfirehtir dike. 

Li gor rola berçav û bibandor ya ragehandinê li ser bûyer 
û guhartinên cîhanê, bi raya we ragehandina Kurdî heya çi 
qasekê kariye rolekî erênî û bibandor li ser xebata 
neteweyî û nasandina doza gelê me bi cîhanê bilîze? 

Ji bo ku mirov bikaribe bersiva wê pirsyarê bide, hewce ye 
pêdaçûnekê bi asta ragihandina Kurdî bi zimanên nawnetewî 
xasmayî zimanê Îngilîzî bike. Di vê derbarê de em wek mînak pirsa 
Kurd li Rojhilata Kurdistanê dê bînin. Erka bingehîn ya medyayê 
pêkanîna nasname û "hoviyeta" havbeş ya navbera endamên 
civakê ye, ji bilî wê yekê erka weşana Kurdî ya ku bi zimanê biyanî 
derdiçe, nasandina pirsgirêka netewî bi awayê zanistî, teorîk, 
kolektîv û rojnamevanî ye. Yekem bi hegera wê ku medyaya Kurdî 
gelek direng dest bi weşanê bi zimanê biyanî kir, hîna nekariye cîhê 
xwe di nav civaka navnetewî de weke pêwîst bike. Li gor gelek 
serekaniyên zanistî yên Ewropî pirsa Kurd li îranê pirsa netewî nine 
û mafê Kurda wek netewe nayên pêpeskirin, belkî sîtema ser 
Kurdan li îranê sîtemek giştî ye ku ji aliyê desthilatê heman sîtem li 
ser netewa Fars jî heye. Ewa di şûna diyarîkirina rola medyaya 
Kurdî erka wê medyayêjirantir dike û hewce ye weşanên Kurdî 
xasmayî weşanên PDK îranê giraniyek mezin li ser teorîzekirina 
pirsa Kurd bo navendên navneteweyî bixen û li niha zêdetir pirsa 
Kurd çi wek pirsek netewî, û çi wek pirsek mirovanî, siyasî û kulturî 
bidin nasandinê. 

Gelo medyayên Kurdî heya çi qasekê karîne xizmetê bi 
geşekirin û pêşveçûna çand û wêjeya Kurdî bikin? 

Di vê derheqê de xasmayî televîzyonên Kurdî xizmetek 
mezinkirine. Bi jîndar kirina diyalekt û lehceyên Kurdî û bikaranîna 
wan di weşanên deng û reng de çand û wêjeya Kurdî hem giştgirtir 
bûye û hem jî Kurdên hemû deverên Kurdistanê bi awayek zimanî û 
çandî zêdetir bi hev hatine naskirinê, ewa jî gavek gelek giring û 
hêja ye ku dibe hegera geşekirina ziman û çanda hevbeş ya Kurdî. 
Lê di çapemeniyê de ew giraniye nehatiye dan û her lehceyek bi 
awayekê tê weşandin, wek ewa ku kurdan du (2) zimanên cuda 
hebin. Di vê derbarê de gava Partiya Demokrat ya Kurdistana îranê 
bo weşandin bi zaraveya Kurmanciya Jorîn herçend gavek girîng, lê 
carê ne tewaw e. Xasmayî eger bihê û zaraveyên kurdî di weşanan 
de têkel nebin. Mirov dikare bo nimûne li rojnameya Kurdistanê de 
bi awayê kurmanciya jorin û pîtên Aramî biweşîne, ji bo ku 
welatiyên başûrê Kurdistanê fêrî wê zaravê bin û herwisa heman 
kar bo Kurmanciya Jêrîn bi tîpên latîn di Agirî de jî bike. Bi vî awayî 
dergehên yek zimaniyê bi hev vedibin û zimanê Kurdî bi destê 
Kurdan ji hev naqete. 

Çima gelê me li Rojhilata Kurdistanê heya niha nekariye 
xwediyê ragihandinekî bi bandor û serbixwe be? 

Serxwebûna ragihandinê girêdayî bi çendîn faktora ye ku yên 
herî girîng di vê barê de bûna azadî û aboriyê ye. Li Rojhilata 
Kurdistanê bi hegera nebûna azadiyê û nebûna tenahiya 
rojnamevanî û weşanê, ragihandinên serbest nikaribin şansê li 
dayîk bûnê hebin. Digel wê yekê jî faktorek giring ku kar dike li ser 
nebûna ragihandina serbixwe, nebûna bingehek bihêz ya aborî ye, 
ku bikaribe piştgiriyaji dayîkbûna ragihandinek serbixwe bike. 

Di welatên weke îranê de weşan û ragehandin ji bo parastina 


hebûna xwe rêyên wan ji bilî xwe girêdan bi aliyekê gelek girtîne û 
lewma nikaribin serxwebûna xwe jî biparêzin. Carê li civaka îranê 
û nemaze di Rojhilata Kurdistanê de ji ber nebûna sîstemek 
demokratîk û yasayek îroyî li gor mercên cîhana Global, toleransa ji 
dayîkbûna weşanên serbixwe nehatiye holê. Ji bo wê yekê pêdivî 
ye rewşenbîr, çalakvanên civakî û aborî bi hevre xebatê bikin da ku 
bikaribin zemina serxwebûna weşana Kurdî pêk bînin. Bona 
weşana serbixwe ne tenê bi qazancê civaka medenî di Kurdistanê 
de ye, belkî berjewendiyên mezin bi sêktore aboriya civaka 
Kurdistanê digehîne. 

Hûn zafbûna weşan û medyayên Kurdî bi giştî û bi 
taybetî li Kurdistana Başûr çawan dihesibînin? 

Gelê Kurd bi giştî têniyê ragihandin, nûbûn û agehdarî li ser 
rewşa Kurdistan, dever û cîhanê heye. Ragehandina Kurdî her 
çiqas jî zaf be, hîn hemû pêwîstiyên civaka Kurdî nikaribin pir bikin. 
Helbet divê ewa jî bê gotin her weşanek xwe nikaribe di çarçova 
ragihandinê de dabinê, lê digel wê çendê jî eger ew weşanana 
xwediyê strûktor, bername û armancên rohn bin û bikaribin 
xwendevan û alîgirên xwe yên beşên cuda cuda yên civakê bi dest 
bînin, dikarin li pêşveçûn û berfirehkirina seha havbeş û 
nasnameya havbeş ya Kurdî di nav netewa me de xizmetek mezin 
bikin. 

Ji bo nûjenkirin û erênîkirina ragihandina Kurdî divêt çi 
gavek bêne avêtin? 

Ragehandin bêy bûna civakek ku xwediyê saziyên civakî û 
medenî ye û bêy bername û stiratêjiyên dirêjdem û kurtdem 
nikaribe nûjen be. Em diviya wê rastiyê berçav bigirin ku em niha 
di despêka piroseya gilobalîzasyonê de ne, ji bo ku em bikaribin 
tevî karwanê pêşveçûna cîhanê bin, diviya ragehandin û weşana 
Kurdî di astekê de be ku bikaribe tevî derdora xwe rikeberiyê bike 
û hewcehiya ragehandin, zanîn û bidestanîna zaniyariya welatiyên 
Kurd berawird bike. Lewra ji bo ku me karîbe bi awayekî kolektîv 
xwe nûjen kiribe, xasmayî Hikûmeta Herêma Kurdistanê diviya 
navendek ji bo pêşveçûn û standardkirina weşana Kurdî saz bike 
da ku ragehandina Kurdî li tehlûkeya tengejeya bê sîstemiyê rizgar 
be. Ji bilî wê yekê saziyên weşana Kurdî diviya berî her tiştekê di 
nav xwe de li ser hindek kodên havbeş ji bo pêşveçûna karê xwe û 
nûjenbûna paralêl pêk bên. 

Erk û wezîfeyên rêxistin û aliyên xwedî desthilat yên 
kurd li hember medyayên Kurdî çi ne? 

Wê gavê navendên desthilatdar yên Kurdî serekaniya destpêkî 
yên aboriya weşanên Kurdî ne. Ez bawerim yek ji erka wan 
navendana baldan li ser pirsa çawaniya ragehandinê ne tenê li gor 
naverokê, belkî li gor berhema fîzîkî ya wê ye. Navend û rêxistinên 
han dikaribin bi alîkariya hevîmkana pêkanîna navendek hevbeş ku 
têde berjewendiyên netewî serî her tiştekê be, alîkariya ji 
dayîkbûna weşanek serbixwe û modern bikin. Ewa ku gelek girîng 
û balkêş e mixabin medyayên Kurdî piraniya wan "hizb zede" bûne 
û di şûna rengê netewî rengê hizbî di wana de zaftir derdikeve. 
Lewma civaka Kurdî li serdemê hişyariya netewî de digel wê ku 
seha netewî ya wê pêşve çûye, bi awayek gelek cîhê metirsiyê bi 
ser partî û rêxistinan de hatiye bilokekirin. Ewa jî erka navendên 
xwedî desthilat girantir dike. 

We bi giştî ji bo ragehandina Kurdî çi gotinek heye? 

Ragehandina Kurdî serdema ewa farsî dibêjin "guzar" de derbaz 
dike. Di 10 - 12 salên derbazbûyî de ragehandina Kurdî gelek 
guhartin bi xwe dîtine. Tehlûkeya ku wê serdemê ji bo weşana 
Kurdî heye, ji navçûna beşek zaf li arşîva netewî û dîrokî ya me ye. 
Bi sedema nebûna sîstemek standard ji bo arşîvkirin, ragirtin û her 
wisa nebûna navendên xwedî îmkan weşanên Kurdî xasmayî ên 
elektronîk ên ku piştî midehekê li holê rabûne, hemû babet, arşîv, 
wêne û dewlemendiya xwe ya naverokî digel xwe birine. Ewa jî 
cihê nîgeraniyek gelek mezin e. Ragehandina Kurdî hem di navxwe 
de û hem jî rû bi civakê diviya di pêya pêkanîna şiyana xwendina 
medyaya nû be. Bo wê yekê hewce bi semînar, gotar û lêkolînên 
zaftir hene. 




Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



178’emîn Zandora Destpêkîn A Siyasî - Leşkerî 
Ya Pêşmerge Bi Dawî Hat 


şehîdên rêya azadiya Kurdistanê dest pê 
kir. Piştre birêz Kawe Behramî, bi vê 
hincetê basek pêşkêş kir ku têde piştî 
pîrozbahiya Newrozê û hatina sala nû, pir 
bi dil pîrozbahiya bi dawîhatina vê 
zandorê ji tev pêşmergeyên beşdar kir. 

Behramî, di doma axavtinên xwe de bi 
kurtî balkişande ser rewşa niha ya îran û 
herêmê û her wiha guhertinên bi ser de 
hatî û îşare bi serkeşiyên Komara Îslamî 
derheq hewl dan bona destveanîna çekên 
Etomî kir û rejîmek wiha bi xeterek mezin 
bo ser tenahiya herêmê dazanîn. 


178'emîn zandora destpêkîn a Siyasî - leşkerî ya 
Pêşmerge, demjimêr 9:30'ê roja duşemî, 

06.01.1386(26.03.2007)'an, bi amadebûna birêz 
Kawe Behramî, endamê Komîteya Navendî û 
berpirsê Komîsyona "Siyasî - Nizamî" ya PDK îranê, 
Seyîd^ Birahîm Haşimî, endamê Komîteya Navendî ya 
PDK îranê û berpirsê Navenda 2 a Kurdistanê û 
hejmareke berçav ji Kadro, Pêşmerge, berpirs û 
mamostayên Fêrgeha siyasî - leşkerî, rê û resmek 
hêja birêve çû. 

Rê û resm bi sirûda neteweyî ya "Ey Reqîb"ê û 
ragirtina deqîqeyek bêdengî ji bo canê paqij yê 


Piştre rapora fêrgehê ji aliyê yek ji 
mamostayên fêrgehê ve hate pêkêş kirin. 
Yek ji hevalên beşdar di zandorê jî 
peyama dewreya 178'ê pêşkêş kir. 

Beşa dawîn a rê û resmê dana xelatan 
bi wan pêşmergeyan bû ku di heyamê 
zandorê de beşdariyeke çalak û serkevtî 
hebûn. Rê û resm bi helbest, sirûd û 
stranan ji aliyê beşdarên zandorê ve 
hatibû xemilandin û seet ll'ê sibê di nava 
govend û xweşiya beşdaran de bi dawî 
hat. 



Dirêjtirîn mirovê cîhanê ne çînî ye, kurdekî Dêrikî ye 

Mirovê herî dirêj ne çînî ye, ne somalî ye, kurdek ji Dêrika Çiyayê 
Mazî ya Mêrdînê ye! 

Huseyîn Bisadê ji Somaliyê, 2.36 metro bû ku nave wî ketibû Kitêba 
Rekoran a Guinnessê. Bao Şişunê Çînî jî, 56 salî ye û 2.36 metro ye 
ku li çend rojên berê de zewicî. 

Xortek ji Dêrika Çiyayê Mazî ya Mêrdînê bi navê Sultan Kosen ku 
25 salî ye, 6 CM ji her du mirovên dirêj ên cîhanê dirêjtir e. Sultan 
Kosenê Dêrikî, 2.42 metro ye. 

Kosen midehekê berî niha bo emeliyata lingê xwe, tevî endamekî 
malbata xwe hatibû Stenbolê û bibû remza gelek televizyonên tirk. 

Sultan Kosen doza jinekê dike lê nabîne! 

Ji bo Sultên, pêlav û cil û berg nayên dîtin, lewre jêre bi taybetî 
têne çêkirin. Hejmara pêlava (sola) Sultên 66 e. 

Sultan Kosen niha jî li gundê Dedekoya Dêrika Çiyayê Mazî ya 
girêdayî Mêrdînê jiyana xwe berdewam dike. Sultan Kosen dixwaze 
bikeve nava kitêba Rekoran a Guinnessê. "netkurd" 

îtirafkarê PKK’ê 7 Hevalên Xw Di Xew De Kuştin 

ku berê hevalên wî bûn, di xew de girtin û her 
heft bi klaşînkofê kuştin. G.E yê 24 salî piştî ku 
hate girtin hemû sirên ku dizanîbûn ji hêzên 
ewlekariyê re eşkere kirin. 

G.E bi destûra serdozgerê Diyarbekirê bo 4 
rojan ji zîndanê serbest hate berdan û tevlî 
operasyonê bû. 

Yek ji wan girîlayên kuştî Kurdekî Sûriyê bi 
navê Behzad Zuhab bû. 

"Avesta" 



îtirafkarê gerîlla yê bi navê G.E 
ku li zîndanê de girtî bû, hêzên 
ewlekariyê ew ji zîndanê derxistin û 
tevlî operasyonê kirin. 

G. E di şikeftekê de 7 gerîlayên 



Hejmarên Nû Yên 
Kovarên: Bîrî Xwendekar, 
Jinan Û Tîşk Derketin 


Hejmara 
nû û 

duhem a 
kovara 

Bîrî 

Xwêndk 



ar ê ku Yekîtiya Xwendekarên 
Demokerat yên Kurdistana îranê 
diweşîne, çap û belav bû. 

"Bîrî Xwêndkar" ku kovareke werzî, 
ronakbîrî û giştî ye û hejmara nû 
taybet e bi demsala zistanê a sala 
1385(2007)'an, pêkhatiye ji sergotar û 
beşên siyasî, ronakbîrî û çand û 
hunerê ku di her beşekê de hin bas û 
babetên girîng û dewlemend hatine 
weşandin û dikevin ber çavên 
xwendevanan. 


Herwiha 
hejmara 
16'an a 
kovara 
werzî a 
Jinan, 


women s „ .. 



taybet bi meha Reşemê, ku ji aliyê 
Yekîtiya Jinên Demokrat yên 
Kurdistana îranê tê birêvebirin, kete 
ber çavê xwendevanên xwe. 

Naveroka hejmara nû a Kovara 
Jinan, pêkhatiye ji sergotar û babetên 
cur bi cur yên civakî, siyasî, çandî, 
wêje û herwiha kar û çalakiyên YJDK 
îranê. 


Herwiha 
Hejmara 
18'an ya 
Tîşk ku 
kovarek 
siyasî - 


rewşenbîrî ye û komîsyona lêkolîn û 
hînkirina PDK îranê diweşîne, kete ber 
çawê xwendevanên xwe. 

Kovara Tîşk ku ji 118 rûpelan pêk 
hatiye, sergotar, çend babetên siyasî, 
hevpeyvîn û rewşenbîrî li xwe de cih 
daye. 



Em wekî malbata Agirî, destxweşî û 
mandînebûniyê ji desteyên weşan û 
tev xebatkar û zehmetkêşên Kovarên 
Bîrî Xwendekar, Jinan û Tîşkê dikin û 
hêviya me berdewmî di kar û xebat û 
serkevtina wan e. 


























